Filem Munafik Ungguli Festival Filem Malaysia Ke 28

Seperti yang sudah dijangkakan filem karya Syamsul Yusof iaitu Munafik telah berjaya merangkul anugerah utama Filem Nasional Terbaik (FFM28) selain memenangi 5 kategori utama yang lain. Sementara itu, Filem Jagat pula memenangi Filem Terbaik Malaysia.

BACA: Gaya Selebriti Di Karpet Merah Festival Filem Malaysia Ke 28 (FFM 28)

Selain itu juga, acara ini diterajui oleh dua pengacara hebat Nabil Ahmad dan Sherry Alhadad. Pada malam itu juga turut diserikan dengan beberapa persembahan artis seperti Dayang Nurfaizah, Jaclyn Victor, Man Bai, Aizat, Tomok, Maman, Ernie Zakri, Bunkface, Dewi Seriestha, dan Back To Basixx.

Malam Anugerah Festival Filem Malaysia (FFM) ke-28 telah diadakan di Dewan Plenary, Pusat Konvensyen Kuala Lumpur (KLCC).

Filem Box Office: Polis Evo
Penyunting Terbaik: Syamsul Yusof (Munafik)
Pelakon Kanak-kanak Terbaik: Tan Qin Lin (The Kid From The Big Apple)
Cerita Asal Terbaik: Pekin Ibrahim (Mat Moto-Kami Bukan Mat Rempit)
Sinematografi Terbaik: Haris Hue Abdullah (Polis Evo)
Pelakon Baharu Wanita Terbaik: Falisha Crossley (Mat Moto-Kami Bukan Mat Rempit)
Pelakon Baharu Lelaki Terbaik: Adam Shahz (Juvana 2- Terperangkap Dalam Kebebasan)
Pengarah Baharu Terbaik: Shanjhey Kumar Perumal (Jagat)
Lakon Layar Terbaik: Bea Tanaka (Nota)
Anugerah Khas Juri: Ola Bola
Anugerah Khas Juri: Polis Evo
Anugerah Khas Juri: The Kid from The Big Apple
Pelakon Pembantu Wanita Terbaik: Fauziah Dato’ Ahmad Daud (Langit Cinta)
Pelakon Pembantu Lelaki Terbaik: Hushairi Hussain
Filem Cereka Animasi Terbaik: Boboiboy The Movie
Pelakon Wanita Terbaik: Nabila Huda
Pelakon Lelaki Terbaik: Pekin Ibrahim
Karyawan Sepanjang Zaman: Tuan Haji Deddy M Borhan
Pengarah Terbaik: Syamsul Yusof
Filem Terbaik Malaysia FFM28: Jagat
Filem Terbaik Nasional FFM28: Munafik


Gaya Selebriti Di Karpet Merah Festival Filem Malaysia Ke 28 (FFM 28)

Pada malam ini telah berlangsungnya Festival Filem Malaysia Ke 28 (FFM 28) di Plenary Hall, Pusat Konvensyen Kuala Lumpur (KLCC). Sempena malam festival ini juga barisan seleriti turut hadir bagi memeriahkan suasana.

BACA: Gaya Selebriti Di Karpet Merah Festival Filem Malaysia Ke 26 (FFM 26)

Dalam festival kali ini, filem arahan iaitu arahan Chiu Keng Guan iaitu Ola Bola mendahului senarai Festival Filem Malaysia Ke-28 (FFM 28) apabila menerima 14 pencalonan.

Apa pun, semoga keputusan malam ini mampu memuaskan hati semua pihak yang bertanding di dalam setiap kategori yang disenaraikan. Kami kongsikan bersama anda beberapa keping gambar selebriti di karpet merah FFM 28. Enjoice!


Zizan Razak Tak Kisah Peminat Bandingkan Dengan Alif Satar

Pada tahun ini memperlihatkan gandingan diantara Zizan Razak dan Alif Satar sebagai pengacara baru bagi program realiti nyayian Akademi Fantasia. Kali pertama digandingkan, ada desas-desus yang cuba membandingkan kreadibiliti Alif yang jauh lebih bagus sebagai seorang pengacara berbanding Zizan yang sudah kali kedua mengacara rancangan itu.

BACA: Zizan Razak Doa Yang Terbaik Buat Kamal Adli, Emma Maembong

“Setiap pengacara ada kelebihan dan cara mereka sendiri ketika mengendalikan program. Begitu juga saya dan Alif. Walaupun baru kali pertama bergandingan, kami tiada masalah untuk mendapat keserasian di pentas AF. Saya juga akan memperbaiki kelemahan sedia ada dan berusaha memberikan komitmen terbaik pada AF,” katanya kepada Harian Metro berhubung perkara itu.

Ditanya mengenai keadaan kesihatan beliau berikutan ada berita mengatakan beliau jatuh sakit pada tempoh hari gara-gara bebanan kerja yang keterlaluan, Zizan akui dirinya mengalami tekanan kerana bekerja tanpa rehat. Bagaimanapun katanya lagi, beliau akan cuba sedaya upaya untuk bijak membahagikan masa supaya lebih teratur dan bergerak seiringan.

Pada masa yang sama, Zizan turut berkongsi minat barunya didalam dunia permotoran kecil. Malah beliau akui ingin bergerak serius sebagai pelumba kereta proffesional dan mengikuti segala kemahiran yang ditetapkan dalam sukan terbabit. Walaupun sukan ini agak berbahaya dan berisiko tinggi namun ia bukanlah halangan bagi Zizan untuk menceburi bidang terbabit dengan aktif. (rkty/w)


Misha Omar Syukur Anak Keluar Hospital Selepas Seminggu Ditahan

Selepas seminggu bayi lelaki yang dilahirkan secara pra matang penghujung Ogos lalu, Misha Omar bersyukur akhirnya Muhammad Idris Ezzwa telah dibenarkan pulang ke rumah semalam. Pun begitu, akuinya lagi, seminggu tanpa bayi disisinya memberikan pengalaman cukup mengujikan buat dirinya apabila bayi tersebut diletakkan dibawah pengawasan doktor.

“Alhamdulillah, tiada yang lebih menggembirakan apabila doktor memaklumkan perkembangan kesihatan Idris bertambah baik dan dibenarkan pulang. Biarpun mempunyai pengalaman membesarkan dua anak sebelum ini, namun banyak perkara baharu yang saya pelajari dan cuba fahami sejak kelahiran Idris. Saya bersyukur dipilih Allah untuk melalui pengalaman ini”

“Saya memahami ramai yang ingin bersama meraikan kegembiraan apabila mengetahui saya menimang bayi. Saya menganggapnya sebagai doa, malah begitu terharu apabila menerima ucapan tahniah daripada semua. Cuma untuk sementara waktu, doktor menasihatkan saya supaya tidak menerima tetamu sehingga Idris benar-benar sihat,” katanya kepada Berita Harian Online.

Sementara itu, Misha berharap orang ramai menghormati permintaanya untuk memberikan ruang kepada bayi beliau yang baru sahaja keluar daripada hospital setelah seminggu ditahan akibat lahir pra matang demi kesihatan bayi tersebut. Bagaimanapun, Misha sempat berkongsikan gambar penuh wajah bayi comel itu kepada peminat yang pasti sudah lama menantikannya.

Terdahulu, Misha telah selamat melahirkan seorang bayi lelaki seberat 2.05 kilogram di Hospital Canselor Tunku Mukhriz, Pusat Perubatan Universiti Kebangsaan Malaysia (PPUKM), Cheras pada 24 Ogos lalu. Bayi comel itu telah dilahirkan secara normal namun bagaimanapun bayinya keluar tiga minggu awal daripada tarikh jangkaan dan terpaksa diletakkan dibawah pengawasan doktor. (rkty/w)


Kamal Adli Nafi Kerjaya Terjejas Kerana Masalah Cinta

Walaupun hubungan cinta diantara beliau dan Emma Maembong baru-baru ini dikatakan bergolak, Kamal Adli menafikan dakwaan sesetengah pihak mengatakan tumpuan kerjayanya sebagai pelakon terjejas akibat masalah cinta. Malah khabar angin juga mengatakan beliau juga sering lewat ke set penggambaran sejak hubungan cinta diantara mereka dilanda masalah.

“Saya akui yang mood saya tidak sama seperti dahulu apabila masalah itu timbul. Saya nak menipu pun tak boleh kerana orang lain boleh nampak menerusi riak wajah saya. Namun begitu, kerja tetap kerja. Saya masih bersikap profesional dan perkara tersebut tidak boleh saya jadikan sebagai alasan untuk hilang fokus terhadap kerja. Saya juga masih berhubung dengan Emma”

“Buat masa sekarang, masing-masing perlukan masa rehat dan saya menghormati perkara tersebut. Kalau boleh, saya tidak mahu memberikan komen lanjut mengenai perkara ini. Saya hanya mahu peminat mendoakan yang baik-baik untuk kami berdua,” katanya kepada portal Astro Gempak mengenai perkembangan terbaru mengenai hubungan cinta diantara mereka.

Bagaimanapun Kamal enggan mengulas lanjut mengenai status hubungan mereka yang masih tergantung itu dan memilih untuk berdiam diri. Pada masa yang sama, Kamal juga meminta peminat mereka semua terus mendoakan kesejahteraan hubungan mereka yang heboh diperkatakan putus akibat kewujudan orang ketiga walaupun dinafikan oleh kedua pihak. (rkty/w)


Tolak Pelawaan Jumpa Wanita VIP, Remy Ishak Diugut Bunuh

Gara-gara menolak pelawaan untuk berjumpa, Remy Ishak didakwa telah menerima ugutan bunuh oleh seorang wanita berstatus kenamaan. Menurut sumber, Remy telah menerima ugutan melalui panggilan telefon Isnin lalu apabila dihubungi oleh seorang lelaki yang juga dipercayai merupakan orang suruhan wanita VIP berkenaan yang berang dengan tindakan Remy yang enggan berjumpa.

“Namun pelawaan itu ditolak dengan baik oleh artis itu sebelum telefon terbabit diserahkan kepada wanita berkenaan. Sebaik menerima telefon itu, wanita terbabit mengugut mahu membunuh pelakon lelaki itu jika enggan bertemunya. Malah beliau juga pernah membuat laporan polis sebelum ini di Balai Polis Sri Kembangan, Selangor,” katanya kepada Projek MMO.

Bagaimanapun, Remy dikatakan sempat merakamkan perbualan beliau bersama lelaki terbabit dan seterusnya membuat laporan di Balai Polis Kota Damansara, Petaling Jaya. Setelah ditanyakan mengenainya, Ketua Polis Serdang, ACP Megat Alias ketika dihubungi telah mengesahkan laporan terbabit dan memberitahu pihaknya kini sedang berusaha untuk membuat siasatan.

Sementara itu, memetik sumber berkenaan juga, kejadian ini dilaporkan berpunca daripada seorang wanita dari pantai timur yang mengajak Remy untuk menjalankan perniagaan pada Mei lalu. Namun begitu, Remy memilih untuk berdiam diri dan enggan mengulas kejadian itu dengan lebih lanjut kerana ingin menyerahkan perkara itu kepada pihak polis untuk menjalankan siasatan. (rkty/w)


"Ada Lelaki Ajak Saya Jadi Teman Wanita"

Selama enam tahun hidup bersendirian, Maya Karin akui dirinya pernah diajak menjadi teman istimewa oleh seseorang dan menjalinkan hubungan yang lebih serius, namun beliau enggan terlalu bercerita mengenainya. Walaupun beliau sudah terbiasa hidup bersendirian, beliau tidak menolak kemungkinan suatu hari nanti dipertemukan jodoh yang sesuai dengannya.

“Saya tidak menafikan ada kenalan yang cuba mendekati, Januari lalu, dan mahu kami mencuba fasa hubungan yang lebih serius. Jujurnya, saya sendiri sukar untuk bercerita mengenainya, tetapi tidak salah kalau berkawan. Dia tiga tahun lebih tua daripada saya dan bukan daripada kalangan orang industri,” katanya kepada Berita Harian Online mengenai perkara itu.

Sementara itu, apabila ditanya dengan lebih lanjut mengenai hubungannya dengan jejaka misteri itu, Maya memilih untuk berdiam diri dahulu kerana masing-masing masih sedang mengenali hati budi. Namun kongsinya lagi, beliau selagi boleh ingin mengelak daripada terlibat dengan cinta jarak jauh kerana dirasakan hubungan seumpama itu tidak serasi dengannya.

Terdahulu, Maya bukan sahaja digilai ramai jejaka malahan beliau juga sebelum ini pernah menerima hadiah misteri berupa sebentuk cincin dari seorang jejaka ketika percutiannya di Jerman. Lelaki itu dimaklumkan berjumpa sendiri dengan ibu Maya untuk melamarnya, lebih menakutkan lagi beliau sendiri tidak mengenali siapakah jejak berkenaan. (rkty/w)


Zul Handy Black Mahu Gunakan Masa Demi Agama, Akhirat

Gara-gara menyertai tabligh dan mula berdakwah dari rumah ke rumah, Zul Handy Black tidak dapat lari daripada tohmahan apabila ada sesetengah individu yang menyifatkannya sebagai pendakwah hanga-hangat tahi ayam dan juga tunjuk baik kononnya.

“Pernah beberapa kali saya disindir malah diherdik ketika berdakwah hanya kerana saya adalah penyanyi rock tetapi Alhamdulillah ia adalah dugaan untuk saya,” kongsinya kepada mStar Online.

Sementara itu, Zul mula mendekati diri dengan tabligh dan berdakwah dengan rakan-rakannya bermula setelah dia kehilangan bapa tercinta yang telah pergi buat selamanya. Mahu menggunakan masa yang ada sebaiknya, Zul mendekatkan diri dengan Tuhan.

“Keputusan mendekatkan diri dengan tabligh dan kerja amal datang selepas arwah bapa saya meninggal dan ketika itu saya sedar banyak melepaskan masa berkualiti bersamanya kerana terlalu sibuk dengan urusan dunia”

“Alhamdulillah saya bersyukur diberi peluang ini untuk bersama ahli-ahli agama dalam menjalankan kerja dakwah dan amal,” katanya. Selain itu, Iwan Dangdut, Ali (XPDC), Shamsul Ghau Ghau dan juga Ijam (Medicine) adalah antara rakan yang turut menjalankan dakwah sepertinya. (rtky/s)


Zila Kerja Sendiri Demi Sara Kehidupan

Melalui laporan soal jawab ringkas di Utusan Online, bekas isteri kepada Along Cham iaitu Zila Seeron menjelaskan secara ringkas bahawa dia kini sedang memberi fokus mencari pendapatan sendiri.

“Saya hendak kerja cari duit, hendak jaga anak. Saya tidak boleh bagi tahu (di mana saya bekerja). Saya kerja di pejabat,” katanya. Selain itu dia juga berterima kasih kepada pihak media kerana mengambil berat.

Zila atau nama sebenarnya Nur Azilah Seeron telah bercerai dengan Along pada 29 Ogos lalu. Sebelum itu, Along dilaporkan mahu memfailkan cerai nusyuz kerana mendakwa isterinya keluar rumah ke kelab malam tanpa izin dirinya.

Selain itu, dalam masa yang sama Along pernah mengeluarkan kenyataan bahawa dia mahu Zila memohon maaf kepada keluarganya terhadap cerita yang direka-reka oleh bekas isterinya itu. Apa pun, semoga Zila mahu pun Along dapat menempuhi fasa kehidupan ketika ini dan tabah menghadapi dugaan yang mendatang. (rtky/s)


Terlalu Mudah Hakimi Orang, Lelaki Ini Terima Pengajaran

Percaya atau tidak, kisah mengenai Ah Wong ini sebenarnya sangat dekat dengan diri kita. Tidak dapat dinafikan sebagai manusia biasa kita seringkali terlepas pandang dan terlajak menghakimi insan lain.

Diolah dengan sangat baik dan menarik, video yang bertemakan #BukaLaHati dan juga #SehatiSejiwa ini ternyata memberi kesan yang sangat mendalam. Bagi Ah Wong, semua tidak kena di matanya. Sedangkan perkara tersebut sebenarnya mampu diubah.

Antara babak yang membuatkan kami turut bergenang airmata adalah ketika jelmaan Ah Wong ketika kecil menceritakan kembali kisah sebenar setiap insan yang menjadi mangsa penghakiman Ah Wong – dari seorang lelaki yang baru kehilangan isteri, suami buta mencari rezeki dan juga pekerja pemotong rumput.

Kami pasti dalam dunia sebenar, kita pasti pernah melakukan perkara yang sama – memarahi insan tanpa usul periksa dan selidik sedangkan mereka sebenarnya turut menghadapi kesukaran namun dipendamkan.

Bagaimanapun setelah menyedari kesilapan yang dilakukan, apa yang dilakukan Ah Wong di penghujung video merupakan satu tindakan yang sepatutnya dicontohi kita semua.

Ayuh marilah turut sama bangkit bermula di hari Merdeka ini dan bukan sekadar mengalirkan air mata selepas menonton namun masih kekal dengan sikap lama. Bagi anda yang belum menonton video ini, kami kongsikan bersama anda. Jaga-jaga, nanti mata bergenang air mata.


Ana Dahlia, Suami Selamat Bergelar Suami Isteri

Tahniah kami ucapkan kepada pelakon, Ana Dahlia dan juga suami kerana telah selamat diijabkabulkan dalam satu majlis pernikahan yang juga sama dengan tarikh hari kemerdekaan. Majlis tersebut diadakan di Hotel Taiping Perdana.

Sebelum ini, Ana dan suaminya, Ashraf yang juga anak kepada pengarah, Datuk Jurey Latiff, telah pun melangsungkan majlis pertunangan pada 30 Julai lalu. Ashraf juga adalah seorang duda dan mempunyai tiga anak.

“Perkahwinan ini nanti akan menjadi yang kedua buat kami. Saya sendiri pernah berkahwin sekitar enam tahun lalu. Dia juga bergelar duda dan mempunyai tiga anak. Ibaratnya saya akan mendapat anak segera tak lama lagi,” katanya kepada BH Online sebelum ini.

Ana Dahlia pernah pernah mendirikan rumah tangga bersama Chef Riz Redzuan pada November tahun 2012. Selepas 11 bulan melayari bahtera perkahwinan mereka akhirnya berpisah. Semoga perkahwinan Ana Dahlia bersama suami kali ini akan kekal hingga ke Jannah. (rtky/s)


Uqasha Senrose Kata Tengku Bakar Hanya Kawan

Beberapa kali berkongsi gambar bersama di laman Instagram bersama lelaki yang dikenali sebagai Tengku Bakar, Uqasha Senrose menjelaskan bahawa mereka hanyalah sekadar kawan – ketika ini dan masih mengenali hati budi.

“Kami masih dalam peringkat berkawan. Seperti orang lain, kami juga cuba mengenali hati budi masing-masing. Saya tahu bunyinya seperti klise, tetapi itulah yang saya boleh katakan. Selagi tidak diketahui jodoh dengan sesiapa, kita juga akan sentiasa kenal orang baharu,” kongsinya kepada BH Online.

Malah setiap kali muatnaik gambar Uqasha dan lelaki berkenaan, pasti ia menarik perhatian peminat yang ramai juga menyifatkan Tengku Bakar seiras Fattah Amin dan meninggalkan komen agar mereka cepat dijodohkan – selain komen meminta Uqasha bertudung kembali ketika ini.

“Hendak dikatakan hubungan ini serius, jujur saya memang tidak berani berbuat begitu. Saya juga bimbang pisang berbuah dua kali. “Saya enggan dikecewakan sekali lagi. Justeru saya selesa menganggap hubungan ini sebagai hanya kawan,” ulasnya lagi. (rtky/s)


Yana Samsudin Bentan Kerana Langgar Pantang

Akibat melanggar pantang, pelakon Yana Samsudin kini mengalami bentan selepas melahirkan anak sulungnya pada 21 Julai lalu. Ternyata masalah yang dialami oleh Yana membuatkan dirinya menjalani proses pantang dengan sukar.

“Saya ada lebih kurang seminggu lagi proses berpantang, sepanjang proses ini memang agak sukar juga kerana saya bersalin secara pembedahan dan sukar untuk bergerak akibat luka”

“Dua kali saya alami bentan dan demam mengejut serta menggigil seluruh badan akibat tersalah makan. Kali pertama saya rasa ia mungkin berpunca saya makan sayur bayam. Walaupun ada membaca serba sedikit tentang pantang larang tapi ia bergantung kepada badan masing-masing juga,” jelasnya kepada mStar Online.

Yana selamat melahirkan anak sulungnya, Aisy Mateen pada 21 Julai lalu. Selain itu tambah Yana, dia juga berniat untuk mengadakan majlis bagi memperkenalkan bayi sulungnya itu kepada rakan terdekat dan media tidak lama lagi. (rtky/s)


"Saya Tiada Hubungan Istimewa Dengan Fattah Amin"

Jika sebelum ini pernah digosipkan dengan Zizan Razak dan Ben Ali, terbaru Mira Filzah didakwa mempunyai hubungan istimewa bersama Fattah Amin pula. Malah beliau juga dikatakan penyebab hubungan pelakon itu dengan Sherry Ibrahim putus. Bagaimanapun, Mira menafikan tuduhan berkenaan dan menjelaskan bahawa hubungan yang terjalin hanyalah atas dasar kerja.

“Tiada apa-apa hubungan istimewa antara kami. Semuanya dilakukan hanya atas dasar kerja. Memang tidak ada yang lebih-lebih seperti heboh diperkatakan. Selagi tidak keluar daripada mulut saya sendiri, saya bercinta dengan sesiapa, bermakna saya masih single. Cerita yang bertebaran itu tidak benar sama sekali. Saya selesa berkawan dengan semua orang”

“Sebelum ini pun saya pernah cakap, mungkin dengan berkahwin saja barangkali cerita sebegini akan lenyap. Bagaimanapun saya belum ada calon lagi, jadi macam mana nak kahwin. Seperti penyertaan saya dalam syarikat Myfastyle pun kerana saya berhubung sendiri dengan Faz, memang tiada kaitan dengan Fattah,” katanya kepada Berita Harian Online.

Terdahulu, menerusi ruangan Cik Pang di Harian Metro, Fattah sebenarnya sudah lama ingin memutuskan hubungan dengan bekas kekasihnya itu kerana sudah tidak tahan dengan sikap dramatis wanita itu yang dikatakan kuat cemburu dan terlalu mengongkong. Selain itu Fattah juga kini membuka syarikat pengurusan artis dan menarik Mira untuk bernaung.

Namun Mira ketika ditanya mengenai penyertaan beliau ke syarikat pengurusan itu, beliau menafikan dakwaan mengatakan beliau menyertai syarikat itu kerana ajakan Fattah semata. Jelasnya, beliau memerlukan mereka yang lebih pakar dan berpengalaman dalam menguruskan apa saja tawaran membabitkan tanggungjawab sebagai duta atau jenama. (rkty/w)


Apa Yang Ayda Jebat Lakukan Sampai Tak Dapat Tidur Malam? Hmm.

Nampaknya Ayda Jebat buat ketika ini enggan berkongsi dengan lebih lanjut tentang perkara menarik yang sedang dilakukannya malah ternyata apa yang dilakukan oleh Ayda buat masa sekarang ternyata membuatkan matanya macam orang tak cukup tidur.

Malah dengar khabarnya penyanyi ini juga tak dapat tidur malam kerana sibuk memikirkan idea untuk muzik video terbaru Pencuri Hati dalam versi dangdut! Entah macam manalah agaknya jadi video klip nanti.

Dengarnya Ayda Jebat mencuba sesuatu yang baru berkaitan #projectxt, ada kaitan ke?

Bagi nak dapatkan idea untuk muzik video terbaru itu, Ayda Jebat ada memberi sedikit bayangan bahawa mungkin produk yang sedang diujinya kini membuatkannya tidak dapat tidur di waktu malam. Mana tidaknya, kalau dah leka layan Youtube sampai pagi, memang tak sedar apa!

Tapi, jika anda ada idea muzik video ala ala dangdut untuk dikongsikan bersama, boleh saja kongsikan di ruangan komen. Ayda Jebat atau peminat suka panggil Kenid ini tidur lambat pun masih cergas. Tak percaya cuba tengok video di bawah.

Tapi kan, anda semua pernah dengar apa apa tentang #projectxt yang Ayda Jebat asyik sebut dalam video di atas? Kalau Ayda Jebat pun boleh berjaga sepanjang malam untuk layan #projectxt, kami pun mahu turut serta.

Kalau anda rajin, boleh tengok tengok hashtag #projekxt di laman sosial utama seperti Facebook, Instagram mahu pun Twitter — mana tahu boleh dapat idea apa sebenarnya #projectxt ini.

Kami lihat sendiri di Twitter yang #projectxt ini mula diperkatakan ramai dan nampaknya Youtuber terkenal, Jinnyboy juga tidak ketinggalan untuk turut serta dalam #projectxt ini. Tak sabar kami mahu tahu lebih dalam tentang semua ini.

Untuk Ayda Jebat, bolehlah ganti tidur nanti letih kesian awak, heh.


"Buka Tudung Bukan Mahu Cari Lebih Kontroversi"

Daripada kisah cinta tidak kesampaian, kes putus tunang, berperang mulut dengan rakan sama industri hinggalah cerita mendedahkan aurat di pulau percutian, kini Uqasha Senrose tidak mahu lagi menipu diri sendiri. Ini kerana beliau menganggap bahawa jika beliau terus bertudung tetapi hatinya tidak ikhlas, dirinya dirasakan seperti munafik dan membelakangkan Tuhan.

“Pastinya orang akan terus memberi kecaman, cakap macam-macam dan menjatuhkan hukuman, tetapi saya redha. Tetapi jika ada yang anggap keputusan ini sebagai ruang untuk membuka banyak lagi kontroversi, saya tidak mencari semua itu. Jika boleh saya mahu menamatkan kontroversi termasuk gosip mengatakan saya tak pakai tudung di beberapa tempat”

“Siapa tahu pada masa mendatang atau selepas bekahwin, saya akan menutup aurat dengan sepenuh hati. Benar ianya bukanlah perkara yang elok yang boleh dijadikan contoh. Tetapi saya bukannya hendak jadi manusia yang tiba-tiba membuat perkara tak elok. Tetapi hanya kerana saya bergelar artis, kecaman itu cukup hebat. Ceritanya hanya saya buka tudung”

“Sebulan dua mengenakan tudung, saya akui semangat untuk berubah dan memakainya dengan cukup tebal. Namun selama saya pakai tudung, lama kelamaan saya seperti tidak ikhlas. Saya seakan takut dengan apa yang orang akan cakap dan fikir. Keputusan itu biarlah antara saya dan Tuhan,” katanya kepada Berita Harian Plus berhubung dengan keputusan yang diambil.

Sementara itu, Uqasha turut mengaku dirinya tidak cukup kuat ketika memakai tudung, imannya turun naik kerana berdepan dengan persekitarannya sekarang, apatah lagi bergaul dengan teman-teman yang tidak berhijab. Malah katanya, keadaan itu juga terjadi mungkin kerana dirinya belum cukup istiqamah untuk menutup aurat sepenuhnya seperti pada ketika awalnya. (rkty/w)


Datuk Red Nafi Ceraikan Adira Untuk Berkahwin Lagi

Baru-baru ini kecoh apabila gambar Ruhainies sedang memilih barang kemas tersebar dan dikatakan sedang merancang untuk berkahwin dengan Datuk Seri Adnan Abu. Walaupun Ruhainis menepis dakwaan itu, tetapi kini timbul pula spekulasi mengatakan Datuk Red sebenarnya telah menceraikan isteri keduanya, Adira untuk berkahwin dengan Ruhainies.

“Lawak betul, saya sayangkan Adira dan dia pun sedang mengandungkan anak saya, macam mana gosip keluar kami bercerai pula, sibuk betul orang bercakap tentang saya ya. Saya tidak akan buang isteri-isteri saya, tapi kalau tambah saya mahulah,” katanya kepada m Star Online mengenai dakwaan mengatakan beliau menceraikan Adira untuk berkahwin lain.

Selain menafikan gosip mengatakan beliau mengambil keputusan untuk menceraikan Adira dan berkahwin dengan Ruhainies, ketika ditanya mengenai kehadiran Ruhainis di kedai barang kemas tempoh hari pula, Datuk Red memilih untuk berdiam diri dan enggan mengulas lanjut mengenai perkara itu, malah beliau meminta untuk bertanya kepada Ruhainies sendiri.

Dalam masa yang sama Datuk Red turut bercerita mengenai perkembangan Adira yang kini sedang hamil. Menurutnya, Adira dalam keadaan sihat selain sibuk dengan persiapan untuk persembahan di Festival Filem Malaysia 28 tidak lama lagi. Beliau pula kini sedang sibuk mencari nama yang sesuai untuk bayi itu walaupun masih belum mengetahui jantinanya.

Terdahulu, Ruhainies telah memuat naik sekeping gambar menunjukkan beliau sedang memilih barang kemas. Namun disebalik gambar tersebut, terpalit pula nama Datuk Red. Namun Ruhainies tampil menjelaskan bahawa beliau hanya memenuhi undangan bagi pihak tersebut sempena majlis sambutan Hari Kebangsaan, dan ianya tiada kaitan dengan Datuk Red. (rkty/w)


Raysha Rizrose Pertahan Uqasha Senrose Buka Tudung Di Instagram

Masih belum reda kemarahan orang ramai terhadap keputusan Uqasha Senrose yang membuka hijab, beliau berterusan menerima kecaman dan cacian. Namun tidak tahan dengan perkara tersebut, adiknya, Raysha Rizrose tampil mempertahankan kakak sulungnya dengan menyatakan bahawa orang ramai sepatutnya cermin diri duhulu sebelum mengata orang lain.

Komen itu ditulis oleh Raysha berikutan gambar yang dimuat naik bersama dua lagi kakaknya, Nelydia Senrose dan Uqasha Senrose yang memakai selendang dan menampakkan sedikit rambut menerima kritikan hebat. Bukan setakat itu, Raysha juga kesal dengan sikap orang ramai yang terlalu sibuk mencari salah orang lain dan merasakan diri mereka terlalu sempurna.

Dalam pada itu, terlihat juga Elfira Loy di ruangan komen yang turut sama mempertahankan keputusan Uqasha tempoh hari. Pada komen itu, Elfira menasihati orang ramai supaya tidak terus mengutuk tindakan Uqasha tetapi lebih kepada memberi bimbingan dan tunjukkan kebaikan seorang wanita yang bertudung supaya beliau terbuka hati untuk bertudung kembali.

Terdahulu, Uqasha menerusi Berita Harian Online membuat pengakuan ekslusif untuk tidak lagi bertudung dan seterusnya kembali kepada imejnya yang asal. Katanya, selama tiga tahun memakai hijab, imannya tidak begitu kuat dan hanya turun naik. Jadi untuk tidak hipokrit, beliau mengambil keputusan untuk membuka tudung dan terbuka mengenainya. (rkty/w)


Nabila Huda Anggap Gosip Rumah Tangga Goyah Mengarut

Entah dari mana datangnya khabar angin yang mendakwa rumah tangga Nabila Huda kini goyah. Tidak mengambil pusing perkara tersebut, pelakon yang dilihat bahagia bersama suami dan anak tercinta, menafikan perkara tersebut.

“Tak mahu komenlah. Merepek sangat gosip itu. Siapalah yang buat cerita macam itu? Suami saya pun tergelak ketika membaca artikel berkenaan,” jelasnya kepada BH Online baru-baru ini.

Malah jika dilihat di laman sosial pelakon wanita berkenaan juga tidak menunjukkan sebarang bayangan bahawa rumah tangga mereka kini dilanda badai. Adalah satu tindakan yang bagus bagi Nabila kerana tidak ambil pusing perkara sebegini.

Nabila Huda dan suaminya mendirikan rumah tangga pada 25 Disember tahun lalu. Malah telatah keluarga ini di laman Instagram seringkali mencuit hati peminat mereka. Semoga keluarga ini akan terus kekal bahagia hingga Jannah. (rtky/s)


Along Cham Dapat Hak Penjagaan, Mahu Isteri Mohon Pada Ibu Bapa

Tidak dapat dinafikan, ketika khabar angin tentang keretakan rumah tangga mereka mula tersebar, terdapat segelintir warga laman sosial yang menuding jari kepada Along Cham sebagai puncanya. Mengakui terpaksa melalui tempoh tersebut, Along Cham berharap agar bekas isterinya memohon maaf kepada kedua ibu bapanya.

“Awak tengok sendirilah, nilailah. Empat bulan saya diam. Awak nilailah. Saya tak boleh nak cakap pasal dia yang bukak semua karakter. Sebab kat mata orang, semua orang nampak saya jahat, saya zalim”

“Sebagai seorang bapa, bapa mana nak pisahkan mak dengan anak? Sebab keluarga saya bukan dalam keluarga penceraian. Takkan saya nak tengok penceraian berlaku dalam keluarga saya. Diri saya sendiri,” jelas Along kepada media selain menegaskan bahawa Zila perlu memohon maaf kepada ibu bapa pelakon dan pelawak ini.

Memetik laporan video mStar Online, Along hanya memfailkan penceraian hanya selepas bekas isterinya itu ditangkap khalwat manakala hak penjagaan anak lelaki hasil perkahwinan mereka turut berpihak kepada pelakon tersebut.

Zila pada 14 Ogos lalu telah ditangkap khalwat bersama seorang lelaki ketika ditahan sepasukan penguat kuasa Jabatan Agama Islam Wilayah Persekutuan (Jawi) pada pukul 5 pagi di sebuah kediaman lelaki itu di Bukit Jalil. (rtky/s)


Adi Putra Umum Bakal Tunai Haji Dengan Isteri Pertama

Selepas segala pergolakan yang berlaku didalam rumah tangga Adi Putra, kini beliau membuat keputusan untuk menunaikan ibadah haji buat kali kedua bersama isteri pertamanya, Aida Yusof. Walaupun tidak mendedahkan tarikh sebenar untuk berangkat ke tanah suci Mekah, Adi meminta agar segala salah silapnya sebelum ini dimaafkan bersempena dengan keberangkatan beliau.

“Assalamualaikum, kami mohon ampun dan maaf pada semua sekira ada kesalahan dan kesilapan. Dan kami ambil kesempatan di tanah suci utk mendoakan kepada semua,” tulisnya menerusi akaun Instagram sambil memuat naik sekeping gambarnya bersama isteri pertama memaklumkan rancangan beliau yang bakal berangkat ke Mekah untuk menunaikan haji.

Menerusi posting itu juga, rata-rata peminat Adi memberikan komen yang positif selain mendoakan agar segala perancangan dan urusan pasangan itu ke Mekah berjalan dengan lancar. Dalam pada itu, ada juga yang memuji sikap Aida yang masih setia bersama Adi setelah konflik diantara mereka tercetus apabila Adi membuat keputusan untuk berkahwin buat kali kedua secara diam.

Terdahulu, Adi mencetuskan kontroversi apabila gambar dirinya bersama seorang wanita yang kelihatan seperti dirakam pada sebuah majlis pernikahan, tersebar di laman sosial. Bagaimanapun, sejurus selepas itu menerusi satu sidang media khas, Adi telah membuat pengakuan bahawa beliau sememangnya sudah mendirikan rumah tangga buat kali kedua bersama seorang janda. (rkty/w)


"Kami Hanya Mahu Majlis Yang Sederhana"

Bakal menamatkan zaman bujang tidak lama lagi, pasti ramai yang tidak sabar ingin melihat pasangan kekasih kegemaran mereka, Amar Baharin dan Amyra Rosli mendirikan rumah tangga. Mungkin ramai yang menggangap perkahwinan mereka akan dirai secara besar-besaran, namun bagi Amar, beliau tidak mahu membazir dan hanya menginginkan majlis yang sederhana.

“Sebenarnya sejak beberapa minggu yang lalu saya sudah sibuk mempersiapkan hal majlis perkahwinan kami bersama ibu Amyra. Memang letih sebenarnya mahu menguruskan majlis yang besar tetapi saya puas hati. Awal-awal lagi kami sudah sepakat untuk tidak membazir dan terlalu mengejar glamor. Cukuplah saya dan Amyra selamat bernikah dan meraikan tetamu yang hadir.

“Bagi saya kehidupan selepas bernikah lebih penting. Kalau berhabis wang ringgit untuk majlis bersanding, bagaimana pula masa hadapan. Ukuran sebenar bukan kepada kemewahan sesebuah majlis sebaliknya ada perkara besar lain yang perlu digalas seperti mementingkan soal tanggungjawab sebagai suami,” katanya kepada Utusan Online berhubung perkara itu.

Untuk pengetahuan, tidak lama lagi pasangan ini bakal berangkat ke Cardiff, United Kingdom awal September nanti bagi membintangi sebuah drama. Namun apa menariknya, Amar dan Amyra juga dimaklumkan mengambil kesempatan itu untuk mengadakan penggambaran pra-perkahwinan serta program tayangan eksklusif mengenai perkahwinan yang bakal disiarkan nanti disana.

Pasti ramai yang teruja untuk menantikan pasangan sama cantik sama manis ini naik pelamin, Walau apapun, semoga segala perancangan berhubung dengan persiapan perkahwinan Amar dan Amyra akan terus berjalan dengan lancar hingga ke hari majlis nanti dan juga dipermudahkan olehNya. Dan semoga ikatan ini akan terus berkekalan hingga ke akhir hayat. (rkty/w)


Along Cham, Isteri Sah Bercerai Talak Satu

Melalui laporan Harian Metro hari ini, pelakon dan pelawak, Along Cham telah sah bercerai talak satu dengan isterinya, penyanyi, Zila Seeron di Mahkamah Rendah Syariah Subang Bestari.

Along telah melafazkan talak satu itu di hadapan Hakim Syarie Abd Halim Abu Samah selepas mahkamah membenarkan permohonan cerai difailkan Along selaku plaintif, pagi ini. Along memfailkan permohonan cerai mengikut Seksyen 47 Enakmen Undang-Undang Keluarga Islam (Negeri Selangor) 2003.

Abd Halim kemudian mensabitkan berlaku perceraian dengan talak satu dan memerintahkan Zila atau nama sebenarnya Nur Azilah Seeron, 28, menjalani tempoh edah selama tiga bulan, mendaftarkan perceraian mereka di pejabat agama daerah Petaling dan sijil nikah dibatalkan.

Sebelum ini, Along enggan memberikan sebarang komen berkaitan kejadian bekas isterinya yang ditangkap khalwat. Pasangan itu bernikah pada 23 Januari 2010 dan dikurniakan seorang anak lelaki, Ahmad Danial berusia 5 tahun. (rtky/s)


Saharul Ridzwan Berdebar Menanti Hari Bahagia September Ini

Walaupun persiapan perkahwinan yang bakal berlangsung diantara Saharul Ridzwan dan Deena Amir boleh dikatakan sudah hampir selesai, ini tidak bermakna beliau boleh berasa selesa dengan keadaan berkenaan. Malah katanya, memikirkan hari bahagia yang akan muncul tidak lama lagi boleh membuatkan beliau tidak tidur lena, selain sibuk menguruskan persiapan perkahwinan.

“Ini bukan perkara main-main, tidak keterlaluan saya katakan, debarannya melebihi dari memikirkan untuk majlis akad nikah. Saya rancang untuk adakan dua buah majlis, majlis perkahwinan yang akan dilangsungkan Dewan Sri Siantan, Presint 3, Putrjaya akan dihadiri oleh kaum keluarga dan sahabat. Manakala sebuah lagi diadakan khas untuk peminat dan rakan media”

“Saya sudah kenal lama dan kami pernah berkawan dulu, selepas itu kami buat hal masing-masing, tetapi jodoh sudah datang. Saya jumpa dia semula pada tahun ini, masing-masing sudah matang dan saya mengambil keputusan untuk terus berkahwin. Perasaan cinta antara kami akan dikembangkan selepas berkahwin ini,” katanya kepada m Star Online berhubung perkara itu.

Sementara itu, apabila ditanyakan mengenai dunia lakonan selepas mendirikan rumah tangga nanti, Saharul memberitahu bahawa dirinya tidak akan sesekali meninggalkan industri hiburan kerana ianya sudah sebati didalam hidupnya. Namun beliau merancang untuk mula aktif dalam dunia perniagaan seperti mengusahakan perniagaan berkonsepkan pemakanan atau protein.

Terdahulu selepas pelbagai spekulasi akhirnya Saharul dalam satu sidang media mendedahkan bahawa beliau bakal mendirikan rumah tangga bersama seorang usahawan, Qaabila Deena Amir pada 16 September depan. Apabila ditanyakan mengenai jumlah wang hantaran, Saharul memilih untuk merahsiakan jumlah itu kerana merasakan ianya tidak sesuai untuk dikongsikan. (rkty/w)


Muat Naik Gambar Tak Bertudung, Uqasha Senrose Dikecam Hebat

Mengambil keputusan untuk membuka hijab selepas tiga tahun Uqasha Senrose tampil dengan imej bertudung, nampaknya mengundang kemarahan orang ramai yang menganggap beliau seperti mempermainkan agama. Bukan setakat itu sahaja, malah tindakan Uqasha yang dahulunya memakai tudung kerana putus cinta juga turut dikritik hebat oleh peminatnya di laman sosial.

Menerusi akaun Facebook, Uqasha juga dilihat memuat naik beberapa gambar dirinya yang mula membuka tudung ketika bergambar dengan dua lagi adiknya, Nelydia Senrose dan Raysha Rizrose. Bagaimanapun, sikap terbuka Uqasha memuat naik gambar sejurus selepas pengakuan ekslusif semalam menerima pelbagai komen negatif berkaitan dengan ajal dan balasan di akhirat.

Tidak kurang juga ada pihak yang mendakwa bahawa Uqasha terlalu bimbang akan popularitinya yang semakin jatuh serta sikap cemburukan adiknya, Nelydia yang sering mendapat pujian berbanding dirinya merupakan punca beliau bertindak membuka tudung , selain lebih bebas untuk berpakaian dan tidak terbatas dengan imej bertudung yang selama ini dibawanya.

Namun begitu, ramai juga yang masih berfikiran positif dan mendoakan pelakon kesayangan mereka itu mendapat hidayah dan terbuka hati untuk memakai hijab dengan ikhlas dan kekal selepas ini. Ada juga yang menganggap keputusan Uqasha itu hanya kerana ingin bersikap tidak menipu diri sendiri selain tidak lagi perlu berpura-pura melakukan sesuatu dengan tidak ikhlas.

Semalam, Uqasha mendedahkan dirinya tidak mahu lagi bertudung dan mengakui bahawa selama tiga tahun berhijab, imannya seakan tidak stabil. Malah katanya lagi, keputusan bertudung dulu hanya dibuat kerana kecewa putus cinta dan merasakan beliau seperti munafik kerana menonjolkan sikap yang tidak bertepatan dengan imej berkenaan dan ingin menjadi diri sendiri. (rkty/w)


"Jika Ditakdirkan Saya Tak Kisah Berkahwin Buat Kali Ketiga"

Sebelum ini Ashraf Muslim menafikan desas-desus mengatakan beliau berhubung semula dengan bekas kekasihnya, Sherry Ibrahim, namun beliau akui bahawa kedua isterinya ada bertanya kepadanya jika dirinya ingin mengambil wanita itu untuk menjadi isteri ketiga. Bagi Ashraf pula, beliau tidak menolak kemungkinan jika ditakdirkan dirinya akan berkahwin buat kali ketiga.

“Sejujurnya sudah lama tidak berjumpa dengan Sherry apatah lagi menghubunginya sejak putus hubungan sekitar tahun 2009. Gosip itu sama sekali tidak benar. Perkara berkaitan jodoh dan takdir saya tidak boleh menidakkan. Mana tahu esok atau lusa saya bercerai dan berkahwin semuanya ketentuan Allah,” katanya kepada Projek MMO berhubung dengan perkara berkenaan.

Terdahulu, Ashraf yang terkejut dengan gosip yang mula tersebar itu bersyukur kerana kedua isterinya, Noor Dayana Lokman dan Wan Sakinah Ahmad Saburi tenang menghadapi kontroversi yang mengaitkan beliau dan Sherry Ibrahim yang baru sahaja putusa cinta bersama pelakon, Fattah Amin. Walaupun mereka ada mempersoalkan perkara itu, namun beliau menafikannya.

Sebelum itu, Sherry dalam masa yang sama turut menafikan gosip berkenaan dengan menjelaskan bahawa tiada kepentingan untuk dirinya berhubung semula dengan Ashraf. Selain itu Sherry juga meminta kepada semua pihak untuk tidak lagi mengaitkan nama beliau bersama pelakon kacak itu yang juga bekas kekasihnya yang kini berstatus suami orang dan mempunyai tiga anak. (rkty/w)


Nazim Othman, Bella Dally Sahkan Nikah 10 September Depan

Tahniah diucapkan kepada pasangan bahagia, Nazim Othman dan Bella Dally diatas pengumuman tarikh pernikahan mereka yang bakal berlangsung pada 10 September ini, manakala majlis resepsi bagi pihak lelaki pula akan diadakan pada 17 September. Pengumuman ini sekaligus mengesahkan spekulasi tarikh pernikahan mereka yang sebelum ini tersebar di media sosial.

“Saya dengan berbesar hati mengambil kesempatan ini untuk mengesahkan bahawa tarikh pernikahan saya bersama belladally bakal berlangsung pada waktu pagi tanggal 10 September 2016 dan diikuti dengan majlis resepsi oleh keluarga bakal isteri saya di Kota Kinabalu. Majlis resepsi bagi pihak lelaki akan diadakan pada tanggal 17 September 2016 di Johor Bahru”

“Maafkan saya kerana tidak memberi sebarang pengesahan sebelum ini kerana terdapat beberapa proses persiapan yang masih belum terlaksana di waktu itu. Terima kasih atas segala doa yang baik. Semoga Allah permudahkan jalan kami sebagai pasangan suami isteri kelak,” tulisnya menerusi laman Instagram beliau mengesahkan tarikh pernikahan yang bakal berlangsung.

Sebelum ini Berita Harian Online pernah melaporkan bahawa pasangan ini dikatakan bakal mendirikan rumah tangga pada tarikh tersebut sekaligus dengan majlis resepsi bagi pihak pengantin perempuan. Bagaimanapun Nazim ketika ditanya enggan mengesahkan spekulasi itu dan meminta untuk memberikannya ruang untuk mereka berdua menguruskan persiapan.

Walau apapun, tahniah sekali lagi diucapkan kepada pasangan, Nazim Othman dan Bella Dally diatas pernikahan mereka yang bakal berlangsung tidak lama lagi. Semoga segala persiapan serta perancangan yang dijalankan akan berjalan dengan lancar hingga ke hari bahagia nanti dan dipermudahkan olehNya. Dan diharapkan ikatan perkahwinan ini akan berkekalan selamanya. (rkty/w)


Uqasha Senrose Jadi Diri Sendiri, Kembali Tidak Berhijab

Tidak mahu terus menerus menipu dirinya, Uqasha Senrose melalui pendedahan eksklusif kepada BH Online mengakui bahawa dia kini tidak lagi berhijab – dan bersedia menerima apa saja cercaan dan kecaman dari warga laman sosial mengenai tindakannya itu.

“Atas apa alasanpun, saya mengaku khilaf ini datang daripada diri sendiri. Soal dosa dan pahala itu biarlah antara diri ini dengan Tuhan. Selama tiga tahun, saya akui iman saya turun naik”

“Pendek kata memang tak konsisten. Saya masih muda dan keputusan bertudung itu hadir ketika hati masih berkecamuk selepas putus cinta. Mungkin juga saya tak fikir panjang. Saya seperti hilang arah tuju dan melihat tekad untuk bertudung itu dapat memulihkan semangat serta membuka fasa baharu dalam hidup”

“Tetapi sebaliknya yang terjadi. Malah dalam tempoh itu juga apabila keluar kontroversi itu dan ini, ada mulut yang lantang mendakwa lebih baik tak bertudung kalau buat perangai,” luahnya kepada portal berita tersebut.

Tambah Uqasha, dia mahu menjadi dirinya sendiri dan dan tidak mahu lagi dibayangi dengan kisah bertudung sebelum ini. Malah katanya, dia tidak mahu terus hidup dalam kepura-puraan..

“Saya mahu jadi diri sendiri. Saya tak mahu dibayangi dengan kisah bertudung itu lagi. Saya rasa diri ini lebih mempermainkan agama dan seperti munafik jika bertudung tetapi tidak menonjolkan sikap yang bertepatan dengan gaya berkenaan,” katanya. (rtky/s)


Azrel Ismail Tidak Tolak Jika Bercinta Dengan Ruhainies

Seringkali dilihat mesra bersama, Azrel Ismail menjelaskan bahawa dia dan Ruhainies hanyalah berkawan. Namun pelakon lelaki ini bagaimanapun tidak menolak andai kata ada rasa cinta yang terjalin di antara mereka satu hari nanti.

“Mungkin disebabkan jantina kami yang berlawanan membuatkan timbul spekulasi mengatakan wujud perasaan cinta antara satu sama lain. Hakikatnya, saya dan Ruhainies masih di tahap berkawan, bukannya bercinta

Tambah Azrel lagi kepada Utusan Online, sifat Ruhainies yang manja membuatkannya tertarik untuk mengenali gadis itu dengan lebih rapat selain turut mengenali wanita berkenaan sebagai seorang yang mementingkan keluarga.

“Saya selesa berdampingan dengannya dan berkongsi masalah. Walaupun sekadar menjadi pendengar setia, saya berasa lega apabila dapat meluahkan kepadanya”

“Dia memang istimewa tetapi Ruhainies bukanlah kekasih saya. Bagaimanapun tidak menolak suatu hari nanti untuk bercinta dengannya kerana saya pun sudah mengenali keluarganya,” katanya. (rtky/s)


Ummi Nazeera Tidak Sembunyi Kisah Jodoh

Mengakui bahawa kini sendang mengenali seorang jejaka yang bukan dari industri seni, pelakon manis jelita Ummi Nazeera menjelaskan bahawa dia tidak akan merahsiakan sebarang perkara berkaitan jodoh.

“Saya berjanji akan memberitahu semua orang apabila tarikh pernikahan bakal tiba sementara berhubung calon, ada baiknya saya hanya memperkatakan perkara itu apabila sudah bertunang nanti,” memetik kata-katanya kepada Kosmo! Online.

Selain itu, Ummi juga tidak mudah melatah apabila sering ditanya mengenai soal jodoh sekaligus membuatkannya sudah lali. Malah menurut Ummi, keluargannya juga tidak pernah mendesak mengenai perkara tersebut.

“Ia nasihat orang tua yang cukup bagus supaya jangan terlalu berseronok sehingga terlupa betapa usia semakin tua,” katanya. Apa pun, semoga segala perancangan Ummi menuju hari bahagia akan dipermudahkan. (rtky/s)


Fadzil Zahari, Yana Samsudin Pilih Nama Anak Aisy Mateen

Selepas tiga minggu memikirkan nama yang sesuai dan mempunyai maksud yang baik dari segi agama, akhirnya pasangan, Fadzil Zahari dan Yana Samsudin sepakat menamakan bayi sulung mereka, Aisy Mateen. Malah Fadzil mengakui sejak bergelar bapa, beliau merasakan tanggungjawab semakin tinggi namun dirinya semakin matang untuk menguruskan rumah tangga.

“Ketika saya dan isteri sedang mencari nama untuk Aisy Mateen, kami seboleh-bolehnya mahu ianya membawa maksud yang baik-baik dan sedap didengar. Selain itu juga, kami juga menginginkan nama yang dipilih betul-betul sesuai dengan dia kerana menurut kata orang tua-tua, nak bagi nama pada anak kenalah teliti, jangan main bubuh saja asal sedap bunyi saja”

“Saya juga ada merujuk dengan teman yang bekerja di JAKIM dan seorang lagi sahabat yang belajar di Mekah tentang nama yang kami pilih untuk anak kami. Alhamdulillah maknanya ‘tidak lari’ seperti yang kami rujuk di dalam buku dan mereka turut memberitahu ‘Mateen’ berasal dari 99 nama Allah,” katanya kepada portal Astro Gempak mengenai perkara berkenaan.

Sementara itu, Fadzil juga memberitahu bahawa dirinya tidak menolak sekiranya bayi sulungnya itu menerima tawaran daripada mana-mana produk dan tidak mempunyai sebarang masalah berkenaan isu itu. Ini kerana bagi Fadzil, beliau menganggap ianya merupakan rezeki untuk Aisy Mateen demi masa depan beliau, jadi perkara itu tidak sepatutnya dihalang. (rkty/w)


Kereta Hilang, Che Ta Percaya Ada Hikmah

Masih tidak menemui kereta yang hilang baru-baru ini, Rozita Che Wan tidak menolak kemungkinan kereta jenis Toyota Velfire yang dicuri itu tidak akan dijumpai lagi. Pada masa yang sama, Che Ta juga redha dengan kejadian yang terjadi dan merancang untuk membeli kereta baru dari jenis yang sama juga walaupun masih belum berkesempatan untuk berbuat demikian.

“Saya mengharapkan yang terbaik daripada polis. Dalam masa sama saya tidak mahu mendesak kerana bimbang mengganggu proses siasatan. Dari semasa ke semasa mereka sentiasa memaklumkan kepada saya sekiranya ada perkembangan terbaru mengenai kes itu. Begitu juga dengan saya yang turut membantu dalam memberikan maklumat tambahan kepada pihak polis.

“Saya tidak mahu meletakkan harapan tinggi kerana kebanyakan kes kereta hilang memang susah nak jumpa balik. Apatah lagi jika jenayah itu membabitkan sindiket. Saya merancang untuk membeli kereta baru dari jenis sama tetapi belum berkesempatan berbuat sedemikian. Jadi, sekarang saya gunakan kereta sedia ada,” katanya kepada Harian Metro berhubung perkara itu.

Terdahulu kecoh apabila Che Ta mengumumkan bahawa keretanya telah dicuri individu tidak dikenali pada 9 Ogos lalu di laman Instragram beliau. Berdasarkan pemerhatian kamera litar tertutup (CCTV), kereta itu dilarikan dua suspek sebelum melanggar palang pondok pengawal pada jam 4.24 pagi. Kereta itu dilaporkan hilang di kawasan parkir rumahnya di Subang Jaya. (rkty/w)


Kembali Solo, Amelina Bebas Masalah Rumah Tangga

Berkongsi tentang status jandanya di laman sosial, penyanyi dangdut, Amelina melalui Harian Metro menyatakan bahawa dia kini masih belum bersedia untuk berbicara lanjut tentang perkara berkenaan kerana masih belum bersedia.

“Saya sebenarnya segan untuk mengumumkan status sebenar, pada masa sama bimbang orang akan mengata saya seronok apabila kembali solo. Memandangkan sudah ada media bertanyakan hal ini, saya akan menjelaskan semuanya nanti”

“Apa yang saya boleh jelaskan sekarang hubungan dengan bekas suami sudah selesai dan bebas daripada masalah rumah tangga,” jelasnya. Malah menurut Amelina lagi, tindakan untuk tidak mendedahkan statusnya itu adalah bagi mengelak sebarang kontroversi.

Apa pun, semoga Amelina kekal tabah dalam menghadapi dugaan tanpa kehadiran bekas suami di sisi dan apabila tiba masanya nanti, pastinya penyanyi ini akan berkongsi perkara tersebut bersama pihak media dan juga peminat. (rtky/s)


Lan Pet Pet Akui Kesalahan, Enggan Ulangi Kesilapan

Mengakui kesalahannya sendiri dan tidak mahu perkara yang sama berulang lagi, Lan Pet Pet atau nama sebenarnya, Mazlan Ahmad memohon maaf terhadap video viral yang memaparkan dirinya mengamuk dan memarahi anggota penguatkuasa Majlis Perbandaran Subang Jaya (MPSJ) apabila keretanya dikunci oleh pihak tersebut.

BACA: Lan Pet Pet Malu Gambar Tolong Mangsa Kemalangan Jadi Viral

“Itu memang saya dan saya minta maaf. Saya janji takkan buat lagi. Pihak MPSJ sudah menjalankan tugas dan kewajipan mereka. Saya sendiri jadi serba-salah apabila ramai yang menyalahkan penguatkuasa MPSJ apabila video itu menjadi ‘viral’ semalam, sedangkan saya sebenarnya yang melakukan kesalahan”

“Saya tidak menyalahkan mereka mengambil tindakan mengunci tayar kereta saya. Walaupun ketika itu isteri saya sedang menunggu dalam kereta lain di belakang kereta saya, ia tetap satu kesalahan,” jelasnya yang telah menjelaskan kompaun berjumlah RM80 kepada MPSJ.

Selain itu, menurut Lan kepada Harian Metro, kejadian tersebut menjadi pengajaran buat dirinya selain menyatakan bahawa menjadi seorang selebriti bukanlah alasan untuk tidak mematuhi undang-undang yang ditetapkan.

Sementara itu, Lan juga mengakui terkilan kerana insiden tersebut dirakam tanpa kebenarannya. Apa pun, tahniah buat Lan kerana berani mengakui kesilapan dan tidak berselindung dengan seribu alasan. (rtky/s)


Pembantu Rumah Zizie Ezette Ditahan, Curi Wang Ribuan Ringgit

Gara-gara gembira dengan hasil curian, pembantu rumah Zizie Ezette ditahan pihak polis selepas beliau memuat naik gambar mata wang asing di laman Facebook. Pembantu rumah warga Indonesia itu didapati telah membawa lari wang berjumlah ribuan ringgit milik pasangan itu sebelum ditahan oleh pihak polis di kediaman Zizie, Taman Seri Ukay semalam.

“Suspek telah mengaku mencuri wang milik majikannya dan kini pihak polis sedang menjalankan siasatan lanjut mengenai kes ini berikutan penemuan resit pertukaran wang asing yang dipercayai transaksi suspek mengirimkan wang kepada keluarganya di Indonesia,” kata ketua polis Ampang Jaya ACP Hamzah Alias kepada Projek MMO berhubung dengan kejadian itu.

Dalam siasatan lanjut, pihak polis telah menjumpai pelbagai mata wang asing dalam nilai dolar, riyal, peso serta rupiah berjumlah RM5,155. Malah sebahagian wang asing itu juga dipercayai telah siap ditukar. Sementara itu, Zizie memberitahu, beliau hanya menyedari kejadian itu apabila diberitahu oleh pembantu peribadinya yang melihat gambar itu pada 9 Ogos lalu.

Terdahulu, Zizie yang telah mendirikan rumah tangga bersama wakil rakyat UMNO, Datuk Bung Moktar Radin telah membuat keputusan untuk mengambil anak angkat bernama, Naila Nurjannah. Malah Zizie juga mula memakai hijab sejurus selepas pulang dari mengerjakan umrah bersama suami. Rata-rata peminat juga gembira dengan penghijrahan tersebut. (rkty/w)


"Penat Tapi Sebak Melihat Bayi"

Berada disamping isteri sepanjang proses bersalin, Shukri Yahaya dapat melihat sendiri pengorbanan seorang isteri melahirkan zuriat buat suaminya. Walaupun berasa gementar dan penat, Shukri merasakan ianya berlalu pergi apabila melihat kelahiran bayi perempuan yang dilahirkan pada hari Rabu lalu di sebuah pusat perubatan di Cheras, Kuala Lumpur.

“Saya berada di sisinya memberi semangat di samping menenangkannya. Saya dapat melihat sendiri bagaimana susahnya seorang wanita itu melahirkan anak. Tentunya saya gembira namun pada masa yang sama berasa gementar menantikan proses bersalin itu selesai. Insya-Allah kalau bayi kami dalam keadaan sihat, kami sekeluarga akan dapat pulang ke rumah”

“Walaupun penat semua itu tidak terasa kerana saya terlalu gembira dengan kelahiran bayi ini. Saya bersyukur segalanya telah berjalan dengan lancar. Saya kini bergelar bapa dan menggalas satu lagi tanggungjawab besar dalam keluarga,” katanya kepada Harian Metro menceritakan pengalaman manis beliau menyambut kelahiran bayi sulung mereka.

Sementara itu, Shukri memaklumkan bahawa isterinya, Tya Adnan akan menjalani proses berpantang secara traditional selama 44 hari. Selama tempoh itu berjalan, isterinya akan dijaga oleh ibunya di kediaman mereka di Kajang. Selain itu apabila ditanyakan soal nama, Shukri akan memberikan nama bayi comel itu selepas seminggu kelahiran beliau.

Terdahulu, Shukri menerusi laman Instagramnya telah berkongsi berita kelahiran bayi sulung mereka buat tatapan peminat semua. Selain itu, sekeping gambar menunjukkan Shukri mendukung bayi comel mereka turut dimuat naik. Apapun, semoga kelahiran ini dapat menambahkan keceriaan serta kebahagiaan rumah tangga buat pasangan bahagia ini. (rkty/w)


Beruang Merah Merayau Di Tengah KL!

Untuk berlaku jujur, sudah hampir 12 bulan saya selaku ketua editor di laman web kesayangan hmm ramai ini tidak menulis secara langsung kepada anda semua.

Kelmarin, selepas menghadiri beberapa meeting yang memenatkan sekitar Kuala Lumpur saya mengambil keputusan untuk bersiar siar di taman rekreasi KLCC (yang merupakan kawasan tenang terdekat ketika itu) — untuk tenangkan fikiran.

Cuba teka apa saya nampak dari kejauhan — saya terkejut melihat beruang, merah dan comel pula tu! Saya tidak tahu bagaimana pula dengan anda, tapi bagi saya ini merupakan satu penemuan yang sangat menakjubkan.

Lahir sebagai seorang paparazzi semulajadi, kamera yang saya bawa dikeluarkan untuk merakam penemuan aneh ini. Okay, tidaklah seaneh mana tetapi dalam cuaca panas sebegini, beruang merah tidak sepatutnya berkeliaran di tengah kota.

Bila dilihat dari jauh seakan beruang merah ini sedang melakukan sesuatu yang tarik perhatian ramai, rupa-rupanya sedang rancak menari — memang hip beruang zaman sekarang. Gelagatnya sangat mencuit hati dan menarik perhatian kepada sesiapapun yang melihatnya.

Beruang merah ini terus saya berikan nama walaupun pertama kali berjumpa. Cinta pandang pertama. Saya namakan dia Red Bear (real creative there chief!)

Mengekori pergerakan Red Bear dari jauh bukan kerja susah sebab warnanya yang merah menyala memang senang dilihat dari jauh.

Oh Tuhan, Red Bear pandai naik pengangkutan awam — mahu ke mana pula tu? Saya bertanya kepada diri sendiri, adakah betul apa yang saya lihat ini. Sungguh mengejutkan, Red Bear comel ini sungguh pandai!

10 minit kami bersama dalam tren, Red Bear turun untuk melihat suasana KL Sentral yang tidak pernah sunyi dari orang. Red Bear ini sangat pandai mencari perhatian, satu per satu orang disekeliling mula menarik Red Bear untuk bergambar. Populariti Red Bear ini naik 12 level nampaknya.

Dalam kesibukan Red Bear melayan orang ramai, saya terleka dan terlepas pandang sehingga beruang merah nan seekor itu hilang dari pandangan. Hampa dan saya pun mengambil teksi untuk ke Tesco Mutiara Damansara — kerana peti ais sudah kering.

Guess what — siapa ekori siapa sekarang kerana Red Bear ada juga di sana. Pantas juga beliau bergerak dari KL Sentral. Bila saya perhatikan betul-betul Red Bear ini tengah asyik melakukan sesuatu. Oh… nampaknya sedang sedap melayan ais krim dalam cuaca panas sebegini. Tak ajak.

Saya pasti anda semua juga akan terserempak dengan Red Bear dalam beberapa hari akan datang. Khabarnya beliau suka benar bersiar-siar sekitar bandar lebih-lebih lagi hujung minggu — banyak peluang untuk terserempak nanti.

Jika anda terjumpa dengan Red Bear, saya rasa anda pasti akan tercuit hati dengan telatah dan karenahnya seperti mana hati saya tercuit bila melihat telatahnya.

Saya sertakan beberapa keping gambar Red Bear lagi untuk tatapan anda, manalah tahu tidak cukup kenal masa jumpa di tengah jalan nanti.

Kalau anda terserempak dengan Red Bear di mana-mana, jangan lupa kirimkan salam sayang saya. Dan juga ambil gambar (selfie lebih bagus) dan kirimkan ke semua laman sosial terutamaya Instagram dan Twitter.

Sertakan hashtag #DrypersRedBear dengan gambar bersama Red Bear.Jangan lupa untuk pastikan akaun sosial anda terbuka kepada awam! Gambar yang paling menarik akan berpeluang untuk menangi hadiah eksklusif dari Drypers Malaysia.

Yang penting, jangan malu-malu untuk buat pose signature bersama Red Bear seperti mereka di bawah ini.

Kemaskini sosial anda juga akan muncul secara besar-besaran di rotikaya.com/DrypersRedBear untuk dikongsikan dengan peminat Red Bear yang lain.

Sebagai bonus, saya pun tidak terkecuali rebut peluang untuk ambil gambar selfie dengan #DrypersRedBear yang sangat comel ini.


"Selera Bertambah, Gemar Makanan Manis"

Dengan usia kandungan mula mencecah tiga bulan, Stacy AF mengakui bahawa beliau mula mengalami perubahan dimana dirinya lebih menggemari makanan manis sejak hamil. Malah selera makannya juga semakin bertambah berbanding sebelum ini, bagaimanapun beliau bersyukur kerana setakat ini masih belum mengalami sebarang alahan teruk seperti muntah.

“Usia kandungan saya kini sudah mencecah tiga bulan. Saya baru sahaja mengetahuinya sejak sebulan yang lepas setelah merasai beberapa perubahan pada diri. Perubahan ketara yang saya rasa adalah selera makan saya semakin bertambah. Jika dahulu saya menggemari makanan masam, tetapi sekarang ia terbalik kerana lebih menggemari makanan manis pula”

“Saya bernasib baik kerana tidak mengalami sebarang alahan mahupun muntah-muntah yang teruk. Setakat ini, segalanya berjalan seperti biasa. Pada mulanya kami memang tidak mahu mengumumkan kepada sesiapa, tetapi setelah ramai pihak mula bertanya dan melihat perubahan perut saya, jadi kami pun bersetuju untuk berkongsi,” katanya kepada Media Hiburan.

Sementara itu, Stacy juga memaklumkan bahawa walaupun beliau kini sedang hamil namun sebolehnya dirinya mahu meneruskan aktiviti pekerjaan kerana tidak mahu terlalu memanjakan diri. Terdahulu, Akim Ahmad menerusi instagramnya membuat pengumuman berita gembira itu, lebih manis lagi apabila pengumuman itu dibuat pada majlis harijadi isterinya itu. (rkty/w)


Sherry Ibrahim Tiada Niat Burukkan Peribadi Bekas Kekasih

Masih belum reda lagi kisah percintaan tidak kesampaian di antara pelakon Sherry Ibrahim dan juga Fattah Amin, baru-baru khabarnya pelakon ini turut berhubung dengan bekas kekasih iaitu Ashraf Muslim.

“Tidak manis saya bercakap mengenai mereka lagi kerana masing-masing juga mencari rezeki dalam industri sama. Saya juga tidak mahu dikaitkan dengan Ashraf kerana kami sudah bertahun-tahun berpisah”

“Tidak perlu dan tiada kepentingan untuk kami dikaitkan lagi kerana dia sendiri sudah pun berbahagia bersama keluarganya. Dia juga tidak perlu menghubungi saya dan nama Ashraf tidak perlu diungkit lagi,” jelasnya kepada BH Online.

Apa yang menyedihkan, menurut Sherry, permintaan untuk dirinya dan Fattah berpisah hanya datang dari sebelah pihak sahaja. Bagaimanpaun, Sherry tidak berniat untuk menjatuhkan lelaki yang pernah bertakhta di hatinya.

“Tetapi, jika orang sudah tidak mahu, takkan kita nak paksa? Ia bukan benda yang malu untuk diperkatakan. Bagaimanapun, apa yang terjadi ada hikmahnya,” jelasnya yang mahu namanya dibersihkan daripada perkara yang tidak benar. (rtky/s)


Zamani Slam Kurus Kerana Sibuk Buat Persiapan Konser

Masih terpalit dengan kisah silamnya yang bergelumang dengan najis dadah, Zamani Slam menafikan dakwaan yang timbul baru-baru ini yang mengatakan bahawa dia kini kembali menagih dadah hanya gara-gara melihat dia kembali mengunjungi pusat pemulihan dadah di Sungai Besi.

“Memang saya ada mengunjungi pusat itu untuk menjalani pemeriksaan bagi membuktikan keadaan saya sudah pulih dari ketagihan. Malah, saya juga sudah ada surat akuan dari pusat pemulihan terbabit,” katanya.

Tambah Zamani, ketika ini dia sedang sibuk membuat persiapan konsertnya yang akan berlangsung di Johor Bahru dan Istana Budaya dan berharap penjelasannya itu dapat membersihkan kembali namanya. Selain itu, Zamani juga dalam masa yang sama dilihat semakin kurus.

“Berat badan susut kerana mungkin tidak cukup rehat kerana saya sibuk dengan persiapan untuk konsert,” jelasnya kepada Harian Metro. Tahniah buat Zamani kerana telah bebas dari najis dadah. Semoga kuat dan tabah menghadapi dugaan yang mendatang. (rtky/s)


Nazim Othman, Bella Dally Bakal Nikah 10 September Ini?

Setelah lama berteka-teki, kini pula pasangan bahagia, Nazim Othman dan Bella Dally dimaklumkan akan melangsungkan majlis pernikahan mereka di Kota Kinabalu, Sabah pada 10 September depan. Malah dalam masa yang sama, dikhabarkan juga pasangan ini sedang rancak mengadakan sesi fotografi pra perkahwinan mereka di sebuah lokasi yang tidak diketahui.

Memetik laporan Berita Harian Online, majlis resepsi bagi pihak pengantin perempuan akan diadakan pada hari yang sama dengan hari pernikahan mereka. Manakala, majlis bertandang pula bakal menyusul pada 17 September di Johor Bharu. Selain itu, sumber juga memberitahu bahawa mereka kini sedang giat mengedarkan kad undangan perkahwinan kepada saudara dan kenalan.

Terdahulu, Nazim ada memberitahu bahawa beliau sebolehnya tidak mahu terlalu mensensasikan hari perkahwinan mereka jadi tarikh bahagia mereka hanya akan diberitahu jika ianya sudah hampir. Bagaimanapun, Nazim tetap akan memaklumkan hari bahagia mereka dengan memilih laman sosial seperti Instagram untuk memuat naik perkembangan terkini perkahwinan itu.

Tambahnya lagi, tindakan beliau merahsiakan tarikh perkahwinan bukanlah kerana takut akan populariti merundum jatuh tetapi ianya lebih kepada soal privasi. Namun begitu, Nazim memberitahu bahawa setakat ini pelbagai persiapan masih lagi dijalankan, majlis juga akan berlangsung dalam keadaan sederhana sahaja dan akan diadakan dalam masa yang terdekat. (rkty/w)


Selepas Bulan Madu Azwan, Ezzaty Rancang Tunai Umrah

Baru sahaja pulang dari berbulan madu di London, kini pasangan pengantin baru, Azwan Kombos dan Ezzaty Abdullah merancang untuk ke tanah suci Mekah pula bagi menunaikan ibadah umrah, sekaligus menyambung bulan madu mereka. Menurut mereka, perancangan ke Mekah sudah dibuat sebelum berkahwin lagi namun berikutan faktor cuaca, ia tepaksa ditangguhkan.

“Saya sudah membuat keputusan untuk menunaikan umrah sebelum berkahwin lagi. Malah kami mahu berbulan madu di sana. Bila sudah berbincang, bulan Januari adalah paling sesuai sebab cuaca pun tak panas sangat dan tak ramai orang. Oleh itu, kami perlu membuat pemilihan tarikh yang sesuai. Manakala, pasal persiapan masih lagi banyak yang belum selesai”

“Harap-harap peminat semua dapat mendoakan rancangan kami dan InsyaAllah jika ada rezeki Allah panggil kami untuk menjadi tetamu Dia, dapatlah kami pergi ke sana dan menunaikan ibadat umrah di tanah suci Mekah,” katanya kepada portal Media Hiburan mengenai perancangan mereka yang ingin menjejakkan kaki ke Mekah serta menyambung bulan madu mereka disana.

Apabila sudah berkahwin, pasti soalan mengenai anak akan disoal oleh orang ramai berulang kali tidak lama lagi. Sementara itu, Azwan ketika ditanya mengenai perkara ini nampaknya sudah membuat persiapan awal mengenai nama anak pertama mereka nanti. Difahamkan juga jika isterinya hamil anak perempuan nanti, Azwan amat tertarik sekali dengan nama Tatiyana.

Apapun semoga segala perancangan dan urusan yang dirancang oleh pasanyan ini akan dipermudahkan serta berjalan dengan lancar hendakNya. Sesungguhnya niat baik untuk menunaikan ibadah umrah itu akan dipermudahkan segalanya dan semoga diberikan kesihatan yang baik juga untuk pasangan ini supaya ibadah umrah yang dijalankan lancar. (rkty/w)


Misha Omar Selamat Timang Cahaya Mata Pertama

Tahniah kami ucapkan kepada penyanyi Misha Omar dan juga suami kerana telah selamat melahirkan cahaya mata sulung pada jam 10.20 malam semalam. Bayi lelaki seberat 2.05 kilogram itu dilahirkan secara normal di Hospital Canselor Tunku Mukhriz (HCTM), Cheras.

“Saya bagaikan tidak percaya apabila doktor memberitahu sudah tiba masa untuk melahirkan, sedangkan sebelum ini saya dijangka menimang cahaya mata pada pertengahan bulan depan. Alhamdulillah dalam suasana panik itu, semua urusan dipermudahkan dan saya selamat melahirkan cahaya mata sulung pada jam 10.20 malam”

“Saya bersyukur kerana kebetulan suami, Firros Ezzwan Rosly pulang bercuti dan bergegas ke hospital untuk bersama saya ketika menempuh detik menguji itu,” jelasnya kepada BH Online. Sebelum ini, pasangan itu memiliki dua anak angkat iaitu Muhammad Adam Emir dan Humaira Lateefa.

Sementara itu, buat masa ini, bayi tersebut masih belum diberikan nama malah menurut Misha, disebabkan bayi tersebut dilahirkan pra-matang, penyanyi ini memerlukan masa dan ruang untuk memberikan epenuh perhatian kepada anaknya yang kini masih berada di bawah pengawasan doktor. (rtky/s)


Nazim Othman, Bella Dally Bakal Umum Tarikh Nikah Di Instagram

Mengikat tali pertunangan pada tahun lalu, sehingga kini masih ramai yang berteka-teki tentang tarikh perkahwinan yang bakal berlangsung bagi pasangan Nazim Othman dan Bella Dally. Namun bagi Nazim, beliau tidak mahu terlalu mensensasikan hari bahagia mereka, bagaimanapun memilih laman Instagram untuk mengumumkan perkara itu jika sudah tiba.

“Memang seseorang selebriti itu seratus peratus milik masyarakat, apabila ianya berkaitan dengan kerjaya. Tapi apabila melibatkan hal peribadi pula terpulanglah pada selebriti itu sendiri. Kalau orang lain, kalau mereka hendak bercerita sampai ke dalam kelambu pun sekalipun, itu hak mereka. Tapi bagi saya dan Bella, kami ada cara kami sendiri”

“Berahsia bukan bermakna takut populariti jatuh tapi sebab ianya lebih kepada privasi. Lagipun saya mahu mengelakkan pihak daripada terlalu mensensasikan hari perkahwinan saya. Tarikhnya sudah ada tetapi saya belum sedia berkongsi. Apa yang boleh saya katakan, majlis saya akan berlangsung dalam masa yang terdekat ini. Majlis saya sederhana saja”

“Setakat ini semuanya berjalan lancar dan ada beberapa perkara lagi yang saya perlu selesaikan. Apabila semuanya sudah okay, saya akan berkongsi dengan lanjut di Instagram mengenai tarikh nikah, tempat dan lain-lain lagi,” katanya kepada portal Astro Gempak berhubung dengan perkembangan persiapan hari perkahwinan yang berlangsung tidak lama lagi.

Walau apapun semoga segala perancangan dan urusan yang sedang dirangcangkan akan berjalan dengan lancar serta dipermudahkan olehNya. Pasti ramai yang tidak sabar dan teruja ingin melihat pasangan, Nazim Othman dan Bella Dally ini naik pelamin setelah sekian lama menunggu. (rkty/w)


Jasmin Hamid: Muat Naik Gambar Di Kubur Untuk Peringatan Diri Sendiri

Menurut Jasmin Hamid, tindakan dirinya yang seringkali bergambar dan memuatnaik ke laman sosial ketika melawat kubur ibunya, bukanlah berniat untuk menunjuk namun adalah peringatan untuk dirinya sendiri.

“Saya selalu muat naik gambar menziarahi kubur ibu saya adalah untuk diri saya sendiri dan tidak sedetik pun terniat ingin menunjuk-nunjuk”

“Saya sedar ada yang kurang senang, saya tahu doa seorang anak itu, dia tidak perlu datang ke kubur, tapi bagi saya ia adalah pandangan masing-masing dan apabila saya ke sana saya lebih dekat dengan kematian,” jelasnya kepada mStar Online.

Bagi Jasmin, dia sering berkunjung ke kubur ibunya adalah kerana ingin memastikan bahawa keadaan pusara tersebut terjaga. Namun baru-baru ini, dia terkejut kerana botol yang ditanamnya untuk meletakkan bunga telah dicabut.

Sehubungan dengan itu, Jasmin berharap jika ada individu yang tidak berpuas hati dengan apa yang dilakukannya itu agar dapat berjumpa terus dengannya dan berterus terang dengan situasi tersebut. (rtky/s)


Shahz Jaszle Usaha Keras Demi Masa Depan Anak

Tahniah kami ucapkan kepada pelakon Shahz Jaszle kerana bakal menimang cahaya mata kedua pada Januari tahun hadapan malah dia juga mengakui turut teruja kerana bakal dikurniakan cahaya mata lelaki.

“Alhamdulillah walaupun saya dan isteri tidak menjangkakan kehamilan kedua ini namun kami bersyukur dengan rezeki dikurniakan Allah. Saya lebih teruja daripada terkejut apabila doktor mengesahkan jantina bayi kedua kami adalah lelaki”

“Saya memang mahukan anak lelaki dan Alhamdulillah hasrat itu dimakbulkan, Insya-Allah selepas ini saya ada teman,” katanya yang sudah dikurniakan seorang seorang anak peremuan iaitu Alana Jasmeen Jaszle, berusia lapan bulan.

Tambah pelakon lelaki ini lagi, kehadiran cahaya mata di dalam kehidupannya banyak mengubah dirinya untuk menjadi lebih matang selain turut berusaha keras untuk memberikan yang terbaik buat anak dan juga keluarganya demi masa depan yang terjamin. (rtky/s)


Sharnaaz Ahmad Sedia Bina Rumah Tangga Tahun Depan

Merasakan sudah tiba masanya untuk berkeluarga, pelakon Sharnaaz Ahmad menjelaskan bahawa dia mahu menamatkan zaman bujang dengan pilihan hatinya yang juga merupakan kakak Neelofa iatu Noor Nabila, selewatnya pada tahun hadapan.

“Apa yang saya harapkan bila berumur 31 tahun, orang kata sudah banyak pencapaian yang saya dapat dari segi lakonan, kepercayaan produser, anugerah pun dah ada, Alhamdulillah”

“Sekarang ini sudah sampai ke arah lebih kepada kekeluargaan. Insya-Allah, sekarang ini kalau ada rezeki umur 31 ini saya pun sudah teringin untuk mendirikan apa yang perlu didirikan”

“Tapi saya tak boleh bagi kata putus sebab saya kena ikut protokol, kebudayaan serta berbincang dengan ahli keluarga terlebih dahulu. Kalau ada rezeki dan tiada halangan, saya teringin mendirikan rumah tangga pada tahun depan,” katanya kepada Rotikaya.

Tambah Sharnaaz, dia juga yakin bahawa Nabila mampu menjadi seorang isteri dan ibu kepada anak-anak mereka kerana sikap kekasihnya itu yang yang bijak, sangat tegas, dan tahu apa yang diinginkan serta apa yang diperlukan. (rtky/h)


Ashraf Muslim Nafi Hubungi Semula Bekas Kekasih, Sherry Ibrahim

Bukanlah perkara yang menarik jika isteri isteri bertanyakan tentang khabar angin bahawa sang suami menghubungi bekas kekasih semula. Bagaimanapun bagi Ashraf Muslim, dia tidak mudah melatah apabila gosip mengenai dirinya berhubung semula dengan bekas kekasihnya, Sherry Ibrahim.

“Saya terkejut apabila mendapat tahu cerita itu daripada isteri-isteri saya. Mereka berkongsi cerita itu dalam kumpulan WhatsApp kami. Memandangkan ia adalah gosip, jadi bukan satu masalah besar. Tidak ada apa perlu dibangkitkan”

“Tambahan pula cerita yang tersebar itu tidak betul sama sekali. Kalau nak tahu selepas kami berpisah beberapa tahun lalu, saya tidak pernah menghubunginya sehingga sekarang. Lagipun kalau difikir balik tidak ada kepentingan untuk saya berbuat sedemikian,” jelasnya kepada Harian Metro.

Mengetahui perkara tersebut hanyalah gosip dan tidak benar sama sekali, Ashraf menjelaskan perkara tersebut tidak sepatutnya diperbesarkan selain menyatakan tidak ada kepentingan lagi dia berbuat seperti dakwaan gosip berkenaan.

“Paling penting apa yang berlaku antara mereka tidak ada kaitan dengan saya. Itu hal mereka dan begitu juga dengan saya yang sudah mempunyai kehidupan sendiri,” katanya. (rtky/s)


Shukri Yahaya Bergelar Bapa, Timang Cahaya Mata Perempuan

Tahniah diucapkan kepada Shukri Yahaya yang telah bergelar bapa apabila isterinya, Tya Adnan telah selamat melahirkan bayi pertama mereka pada tengahari tadi. Bayi sulung perempuan itu selamat dilahirkan pada jam 12.22 tenghari tadi dan berita gembira itu turut dikongsikan sendiri oleh Shukri menerusi akaun Instagram beliau untuk tatapan para peminat semua.

“Syukur Alhamdulillah, hari ini Rabu bertarikh 24/8/2016 tepat jam 12.22pm isteri saya, Tyaadnan telah selamat melahirkan cahaya mata sulong kami iaitu perempuan. Terima kasih kepada semua yang mendoakan kami selama ini, Allahuakhbar,” tulisnya menerusi akaun Instagram beliau berkongsi kegembiraan bersama peminat menjadi bapa buat kali pertama.

Gambar yang dimuat naik itu menunjukan Shukri mendukung bayi sulung mereka namun tidak didedahkan wajah penuh bayi terbabit. Menerusi perkongsian gambar tersebut, ramai yang mula membanjiri ruangan komen Instagram selebriti terbabit mengucapkan tahniah kepada pasangan itu selain teruja untuk melihat wajah penuh serta nama bayi comel tersebut.

Walau apapun, tahniah sekali diucapkan kepada pasangan ini diatas kelahiran anak pertama mereka. Semoga dengan kelahiran ini akan menambahkan lagi keceriaan serta kebahagiaan rumah tangga buat Shukri Yahaya dan isteri, dan selamat melalui proses berpantang juga. (rkty/w)


"Apa Salah Saya Sampai Orang Sanggup Buat Macam Ini"

Pelakon, Jasmin Hamid meluahkan rasa terkilan apabila melihat pusara ibunya di Tanah Perkuburan Subang Jaya telah diceroboh oleh orang tidak dikenali. Bertambah bengang apabila ketika menziarahi kubur ibunya baru-baru ini, beliau mendapati botol yang ditanam bagi meletakkan bunga di atas pusara tersebut telah dicabut oleh pihak tidak bertanggungjawab

“Saya terkejut apabila melihat kubur ibu saya berlubang. Apa salah saya sehingga orang sanggup membuat perkara yang tidak bertanggungjawab sebegitu. Saya bukannya buat perkara yang khurafat. Kenapa ada pihak yang mendengki. Kalau nak diikutkan, ia hanyalah perkara kecil. Cuma saya tertanya-tanya kenapa mereka sanggup berbuat begini pada saya”

“Saya tidak mahu ambil sebarang tindakan. Lagipun saya tidak tahu siapa yang buat begitu. Tetapi jika ada yang tidak berpuas hati dengan saya, datang dan berjumpa dengan saya. Tertanya-tanya juga, ada ke sesiapa yang sakit hati dengan saya,” katanya kepada Berita Harian Online berhubung dengan kejadian malang yang menimpa pusara ibu beliau baru-baru ini.

Pada masa yang sama, kejadian tersebut turut dikongsi Jasmin di laman Instagram beliau berikutan terlalu bengang dengan tindakan individu berkenaan. Menerusi perkongsian itu juga, rata-rata peminat turut bersimpati dengan kejadian yang menimpa beliau dan kesal dengan sikap individu terbabit yang bertindak secara melampau ke atas tanah perkuburan. (rkty/w)


"Saya Selesa Pakai Tudung Hari Jumaat"

Sebagai langkah pertama untuk berubah menjadi seorang Muslim yang lebih baik, Elyana mengakui dirinya kini membiasakan diri mengenakan tudung pada setiap hari Jumaat sejak tiga tahun lalu. Tambahnya lagi, pada setiap hari Jumaat juga beliau mempunyai kelas mengaji, jadi langkah itu diambil dan seterusnya menjadi tabiat pada setiap hari Jumaat.

“Memang setiap hari Jumaat saya akan memakai tudung. Tambah pula saya mempunyai kelas mengaji pada hari berkenaan. Bukanlah hendak berlatih, tetapi Insya-Allah ia adalah langkah pertama ke arah kebaikan. Alhamdulillah, saya selesa setiap kali berbuat demikian. Lagipun, adik-beradik saya semuanya sudah bertudung,” katanya kepada Berita Harian Online.

Berikutan dengan perkara itu, laman Instagram penyanyi ini juga sering dilihat memuat naik gambar beliau bertudung sekaligus menimbulkan tanda tanya jika beliau kini benar-benar sudah bertudung. Malah rata-rata peminat memberikan komen yang positif dan gembira melihat perubahan Elyana sekaligus memuji kecantikan beliau dengan imej terbaru itu.

Walauapapun semoga Elyana terus diberikan hidayah untuk menjadi seorang Muslim yang lebih baik di masa akan datang. Mana tahu jika sekarang hanya memakai tudung pada hari Jumaat, lama kelamaan nanti kerana sudah terbiasa Elyana akan terus berhijab. Dengan itu, sama-sama doakan semoga pintu hati Elyana terbuka untuk berbuat demikian. (rkty/w)


Yuna Pertahankan Kerjaya Di Luar Negara, Enggan Impian Musnah

Berikutan video parodi lakonan Jihan Muse dan juga Syuk Balas baru-baru ini, penyanyi, Yuna menyuarakan rasa kecewa dengan perkara tersebut selain menyifatkan parodi tersebut bersifat perkauman apabila Syuk menggelapkan wajahnya.

Bagaimanapun ada pihak yang menyifatkan Yuna tidak boleh disentuh apabila menyuarakan kebimbangannya itu. Tidak mudah melatah, Yuna mempunyai jawapan sendiri terhadap isu berkenaan.

“Saya bukanlah seorang yang untouchable kerana sebelum ini pun mereka pernah menyiarkan video parodi saya. Bagaimanapun saya tidak pernah marah, selain menganggapnya sebagai sesuatu yang melucukan”

“Tetapi, apabila mereka memaparkan babak pelakon komedi Syuk Joras (SJM) yang digelapkan wajahnya seolah-olah Usher, itu saya tak boleh terima. Bayangkan saya di sana seorang diri. Bagaimana kalau perkara ini diperbesarkan, pasti saya yang akan menanggung akibatnya”

“Saya berusaha keras untuk berada pada kedudukan sekarang dan kalau boleh saya tidak mahu perkara seperti ini memusnahkan segala impian saya,” jelasnya kepada BH Online. Tambah Yuna, dia berharap masyarakat memahami situasinya sebagai penyanyi yang mencari rezeki di negara luar. (rtky/s)


Erra Fazira Didik Anak Seimbang Dunia Akhirat

Sebelum ini pelakon dan penyanyi, Erra Fazira pernah memuat naik videonya bersama anaknya Engku Aleesya yang cuba untuk bercakap bahasa Malaysia (BM). Walaubagaimanapun video itu mendapat pelbagai reaksi berbeza daripada warga laman sosial berikutan anaknya yang masih kurang fasih bercakap bahasa Malaysia dengan lancar.

Jelas Erra pada sidang media pelancaran minyak wangi jenamanya sendiri, dia kini dalam proses memahirkan Aleesya untuk berkomunikasi dalam BM kerana umum mengetahui anaknya itu memang sudah fasih berbahasa Inggeris.

“Dia dalam proses pembelajaran dan sememangnya dia lebih selesa berbahasa Inggeris. Inilah masa untuk mendidiknya pula bercakap dalam BM. Lagipun, untuk menilai seseorang bukan dari segi bahasa tetapi perlulah seimbang ilmu dunia dan akhirat”

“Bagi mereka yang memberikan komen yang positif saya ambil dan yang negatif biarlah mereka,” katanya lagi kepada Rotikaya. Endahkan saja kritikan tidak membangun malah pastinya Erra mengetahui apa yang terbaik buat anaknya. (rtky/h)


Fasha Sandha Belum Sedia Kahwin Lagi

Memegang status ibu tunggal, ternyata membuatkan Fasha Sandha kini didekati beberapa lelaki namun bagi pelakon wanita ini, dia belum terbuka hati untuk mencari teman sehidup semati selepas penceraiannya dengan bekas suami, Jejai.

“Bukan mudah untuk cari pengganti pada ketika ini saya hanya mahu fokus kepada anak-anak yang sedang membesar sahaja kerana itu lebih penting. Ada beberapa lelaki yang cuba ingin berkawan dan saya selesa untuk berkawan sahaja dengan mereka,” katanya kepada mStar Online.

Selain itu, Fasha juga dalam masa yang sama mahu memberikan perhatian sepenuhnya kepada kerjaya dahulu buat masa ini selain tidak mahu melepaskan peluang melihat anak-anaknya membesar di depan mata.

“Alhamdulillah mereka jarang sakit dan seperti tahu ibunya sedang bekerja. Mereka juga tidak ada bertanya tentang bapanya, mungkin mereka lebih dekat dengan saya sejak kecil,” katanya. (rtky/s)


Nazim Othman Pegang Janji Lepas Bedah

Semakin menghampiri detik disatukan dengan Bella Dally (walaupun belum umum tarikh), pelakon Nazim Othman menjelaskan bahawa dia kini semahunya enggan bersentuhan dengan pelakon wanita.

“Saya tidak mahu babak romantik berlebihan, berpelukan atau bersentuhan kulit dengan wanita bukan mahram sama ada dalam lakonan atau ketika di luar waktu kerja. Saya cuba mengelakkan bersalaman dengan wanita, malah dengan tunang saya Bella Dally juga”

“Sejak dia bertudung lagi saya menghormati dia dengan tidak pernah menyentuhnya. Ia adalah janji saya kepada diri sendiri selepas menjalani pembedahan ketumbuhan otak pada tahun lalu. Ada beberpa janji yang saya telah tanamkan dalam diri selain daripada perkara itu, tapi biarlah ia menjadi rahsia,” jelasnya kepada mStar Online.

Tahniah buat Nazim kerana berpegang pada janji selain menghormati Bella. Selain Nazim Othman, pelakon Saharul Ridzwan dan juga Izzue Islam turut mengenakan syarat untuk tidak bersentuhan dengan bukan mahram di dalam babak lakonan mereka. (rtky/s)


"Dalami Agama Dulu Bukan Wang Ringgit Sebelum Berpoligami"

Pelawak dan penyampai radio, Salih Yaakob menasihati kepada kaum lelaki diluar sana yang ingin hidup berpoligami supaya mendalami ilmu agama terlebih dahulu kerana wang ringgit tidak menjanjikan kebahagiaan rumah tangga. Salih mengulas lanjut berikutan kenyataan suami kepada penyanyi, Adira, Datuk Seri Adnan Abu yang menjadikannya sebagai mentor dalam soal poligami.

“Kehidupan yang saya lalui ini adalah ketentuan yang sudah ditentukan Allah SWT. Cuma, saya nak berpesan agar mendalami ilmu agama terlebih dahulu kalau mahu menjalani kehidupan berpoligami. Jangan sekadar mempertaruhkan wang ringgit kerana itu belum mencukupi. Lagi satu jangan berlandaskan nafsu semata-mata kerana nafsu hanyalah alat saja”

“Bukan apa, hidup berpoligami ini satu tanggungjawabnya takkan berhenti. Banyak perkara perlu diambil kira terutama dalam mendidik isteri dan anak-anak. Semua itu bukan mudah. Saya melalui lima kali perkahwinan, jadi banyak pengalaman sudah dilalui. Dalam masa sama, setiap isteri mempunyai perangai masing-masing,” katanya kepada Harian Metro.

Dalam pada itu, Salih menegaskan bahawa dirinya tidak mahu menggalakkan ataupun menghalang mana-mana lelaki yang mempunyai niat untuk hidup berpoligami, malah dirinya juga tidak kisah jika diangkat sebagai mentor dalam perkara ini. Namun apa yang dipraktikan untuk dirinya yang juga berpoligami adalah berdasarkan pengalaman beliau tersendiri.

Terdahulu, Datuk Red dalam satu kenyataan pernah menyatakan hasratnya untuk berkahwin empat sebelum dirinya mencecah umur 40 tahun kerana masih tidak mempunyai kepuasan jika hanya mempunyai dua isteri. Selain itu, beliau turut mengambil Salih Yaakob sebagai idolanya untuk berpoligami sebagaimana pelawak itu juga mempunyai empat isteri. (rkty/w)


Erra Fazira Sifatkan Dirinya Dan Shahir Hanya Kawan

Tidak habis-habis gosip mengenai dirinya dan juga Shahir AF, Erra Fazira menjelaskan baha kebanyakan perkara yang tersebar di laman sosial adalah tidak benar malah mereka sendiri sudah lama tidak bertemu.

“Banyak perkara yang diperkatakan tentang kami tidak benar malah kami kali terakhir bertemu pun setahun setengah yang lalu. Pada kebanyakan masanya kami bertanya khabar menerusi WhatsApp”

“Perkara tentang merisik dan berkahwin tidak pernah datang daripada mulut saya atau pun Shahir. Cuma dia hanya menjelaskan kami memang berkawan itu sahaja dan perancangan berkahwin seperti diperkatakan sama sekali tidak benar,” katanya kepada mStar Online.

Tambah Erra, dia menyifatkan hubungannya bersama Shahir hanyalah sekadar kawan dan dia juga berharap agar cerita tidak benar mengenai mereka diperbesarkan. (rtky/s)


Tomok Mahu Anak Kenal Erti Jimat Cermat

Mahu menjadikan amalan menabung sebagai salah satu tabiat sepanjang hayat, Tomok dan isterinya kini sudah mula mendedahkan tentang faedah menabung bukan sahaja untuk masa sekarang malah untuk masa hadapan.

“Mungkin ada yang menganggap anak-anak kita terlalu kecil untuk memahami mengenai kewangan, tetapi sebenarnya tidak. Apabila diajar, mereka akan faham erti berjimat-cermat dan sebab apa kita perlu menyimpan duit”

“Kalau dilihat masyarakat di Barat, kanak-kanak seawal usia setahun sudah didedahkan dengan ilmu kewangan. Bukan mahu mengatakan duit adalah segala-galanya, tetapi saya mahu ajar mereka menyimpan agar ia dapat digunakan ketika dalam keadaan terdesak,” jelasnya kepada BH Online.

Menurut Tomok, dia juga sudah membuka akaun tabung haji buat kedua dua anaknya selain akaun bank biasa. Malah isteri Tomok menambah, perkara tersebut sebenarnya adalah salah satu cara untuk membuat persediaan bagi mereka menyambung pengajian pada masa akan datang. (rtky/s)


"Saya Harap Keputusan Mahkamah Berpihak Pada Saya"

Setelah sekian lama berusaha mempertahankan hak penjagaan anak sulungnya, Awie berharap keputusan mahkamah berkaitan dengan hak penjagaan anak sulungnya, Putera Ahmad Merrah, akan berpihak kepadanya. Dalam masa yang sama, Awie berharap segala yang telah diusahakan oleh beliau selama ini terutama berkaitan dengan anak-anak akan membuahkan hasil.

“Saya harap sesuatu yang baik berpihak pada saya selepas apa yang telah diusahakan dan perjuangkan selama ini bersama peguam saya. Saya juga harap saya tidak lagi teraniaya. Saya berpuas hati dengan keputusan hari ini, apa yang saya cakap semuanya relevan dan sah tapi sering dipertikaikan pihak sebelah Rozana,” katanya kepada m Star Online mengenai perkara itu.

Terdahulu Mahkamah Tinggi Syariah Wilayah Persekutuan pada Isnin menggantung keputusan kes tunjuk sebab berhubung kegagalan penyanyi itu mematuhi arahan mahkamah membabitkan hak penjagaan sementara anak sulungnya yang sepatutnya berada bawah jagaan bekas isteri, Rozana Misbun serta pembayaran kos mahkamah masing-masing berjumlah RM900 dan RM5,000.

Dalam permohonan itu Awie kemungkinan akan berdepan hukuman penjara maksimum enam bulan atau denda sehingga RM2,000 sekiranya gagal memberikan tunjuk sebab. Sementara itu mahkamah turut memerintahkan penyanyi itu untuk memberikan tunjuk sebab bagi menjelaskan kegagalan beliau untuk membayar dua kos mahkamah yang berjumlah RM5,900 kepada Rozana.

Keputusan tersebut telah dibaca oleh Pendaftar Mahkamah Tinggi Syariah, Nur’Azura Jamaluddin di dalam bilik pendaftar. Sementara itu, peguam yang mewakili Rozana Nor Azmi Arif, Nor Azmi Mohd Arif berkata, pihaknya kini menunggu keputusan tentang tiga perintah yang dilanggar oleh penyanyi rock itu pada 22 Oktober depan untuk semakan berkaitan yang dikemukakan. (rkty/w)


Belum Ada Kekasih, Ruhainies Tumpu Perhatian Pada Kerjaya

Terpalit dengan kontroversi bersama suami Adira AF baru-baru ini, empunya badan Ruhainies menyatakan bahawa dia kini masih belum berpunya. Bagaimanapun, untuk soal kahwin, pelakon ini tidak mahu menjadi perampas hak milik orang lain.

“Kalau saya ada teman lelaki pun, statusnya bukan suami orang. Saya tidak mahu ambil hak orang, tapi kalau berstatus duda saya boleh terima. Bagaimanapun, orang itu bergelar duda bukanlah sebab bercerai kerana mahu berkahwin dengan saya”

“Maksud saya, sewaktu kenal itu memang sudah berstatus duda. Itu saya boleh pertimbangkan,” jelasnya kepada Kosmo! Online. Tambahnya buat masa sekarang dia mahu memberi sepenuh perhatian kepada dunia lakonan.

Malah Ruhainies juga memberitahu bahawa jika dia sudah berpunya, perkara tersebut tidak akan disembunyikan daripada pengetahuan media. Apa pun, semoga Ruhanies bijak mengatur langkah dalam industri hiburan tanah air. (rtky/s)


"Saya Sedia Berkahwin, Tapi Belum Jumpa Calon Sesuai"

Mempunyai hubungan rapat bersama Ariz Forteen, Zulin Aziz tidak pernah menyatakan secara terang sejauh mana serius hubungan mereka berlangsung. Bagaimanapun apabila ditanya mengenai soal jodoh, Zulin memberitahu dirinya sudah bersedia untuk berumah tangga dan mengenai soal jodoh pula beliau lebih selesa menyerahkannya kepada takdir Ilahi.

“Pada usia sekarang memang saya mula berfikir tentang mencari teman hidup dan keinginan melalui fasa perkahwinan seperti mana orang lain juga. Saya sudah bersedia untuk berumah tangga cuma buat masa ini saya masih belum bertemu dengan calon yang sesuai. Bukan isu memilih atau cerewet tetapi belum ada yang datang secara serius untuk berkahwin”

“Tambahan pula apabila bercakap mengenai perkahwinan, ini terletak pada jodoh dan ketentuan Allah. Saya tidak menolak jika ada yang mendekati tetapi masih belum jumpa yang sesuai dengan saya,” katanya kepada m Star Online mengenai keinginannya untuk mendirikan rumah tangga namun masih belum mempunyai calon insan istimewa yang sesuai untuk dijadikan suami.

Sebelum ini, Zulin pernah mengakui bahawa ramai pihak sering bertanyakan mengenai hubungan beliau bersama Ariz Forteen yang diketahui sememangnya rapat. Namun Zulin menafikan bahawa beliau sedang bercinta dan memilih untuk tidak komen berlebihan mengenainya kerana risau hubungan yang mungkin sedang terjalin itu terputus ditengah jalan. (rkty/w)


Sport Planet Langgar Ipoh, Bayar Kurang Dapat Lebih!

Berita baik untuk orang Ipoh, kini Sport Planet bakal berada di PHL Convention Centre, Menglembu Ipoh (tempat luas!) dan tahukah anda, barangan sukan di sana ada diskaun sehingga 70%! Nak tahu lagi, jom baca 7 sebab kenapa anda kena serbu jualan penghabisan musim oleh Sport Planet ini.

Jadi, tandakan awal awal pada kalendar anda dan jangan lupa untuk ikuti perkembangan dan tawaran terkini Sport Planet di Facebook mereka. Jangan lupa tau untuk hadir di PHL Convention Centre, 25 Ogos hingga 4 September ini!


Emma Maembong Pasrah Jika Tiada Jodoh Dengan Kamal Adli

Jika sebelum ini Kamal Adli pernah menyatakan hasratnya untuk memperisterikan Emma Maembong ketika ditanya mengenai pergolakan hubungan cinta mereka. Namun bagi Emma, tindakannya yang tidak pernah mengumumkan status sebenar hubungan mereka dan dianggap sebagai bersahabat dengan Kamal, pasrah jika pada akhirnya tiada jodoh diantara mereka.

“Tidak manis rasanya saya sebagai perempuan memberi komen berlebihan. Cuma bagi pihak saya, kalau betul jodoh saya bersama dia, dengan izin Tuhan kami akan bersatu. Jadi sekiranya hubungan kami tidak jadi, tidak timbulnya isu. Tapi kalau sampai ke jinjang pelamin, saya bersyukur. Kalau jodoh tidak kesampaian, saya akur dia bukan jodoh saya”

“Kalau imbas balik kenyataan yang pernah saya berikan sebelum ini, saya tidak pernah mengatakan kami sedang bercinta. Cuma saya nyatakan bahawa saya mengenali Kamal dan sampai sekarang saya masih sedang mengenali dia,” katanya kepada Projek MMO mengenai pergolakan hubungan cinta mereka yang mulai renggang sejak beberapa bulan lalu.

Terdahulu, hubungan cinta diantara Emma dan Kamal dikatakan hambar apabila masing-masing tidak lagi memuat naik gambar bersama di laman Instagram. Malah perkara itu juga telah disahkan sendiri oleh kedua-dua pihak, namun Kamal memilih untuk meletakan semua kesalahan yang menjadi penyebab kerengangan hubungan cinta mereka diatas bahu beliau.

Sementara itu, apabila ditanyakan mengenai kewujudan pihak ketiga yang mungkin menjadi punca kerentakan hubungan mereka, Kamal tampil menafikannya. Namun dalama masa yang sama terpalit pula nama Fatiya Latiff yang didakwa menjadi orang ketiga didalam perhubungan itu walaupun Fatiya sendiri menolak dakwaan terbabit dan cuba bersikap profesional. (rkty/w)


Akui Kesilapan, Izara Aisyah Mohon Maaf Pada Semua

Gara-gara penampilannya yang disifatkan menjolok mata oleh warga laman sosial, pelakon Izara Aishah memohon maaf berhubung perkara berkenaan di laman Facebook. Tidak mudah melatah, Izara mengakui kebenaran kata-kata yang terdapat di laman sosial.

Dalam kenyataannya itu, Izara memohon maaf di atas penamplannya itu selain menjelaskan bahawa dia menerima segala teguran peminat dan juga warga laman sosial yang lain.

Ada sesetengah peminatnya menasihati Izara dengan cara baik namum tidak dapat dihalang juga komen-komen yang terus menerus menghukum Izara bagaikan tiada ruang untuk memperbaiki diri.

Apa pun, tahniah kepada Izara kerana tidak mudah melenting mahupun mengeluarkan kenyataan melulu apabila sesuatu perkara menjadi hangat di laman sosial sekaligus menampilkan sisi matang pelakon ini. (rtky/s)


Sering Ditanya Soal Jodoh, Neelofa Akui Berasa Tertekan

Sering dihujani dengan pertanyaan jodoh, Neelofa akui berasa tertekan dengan perkara terbabit kerana faktor usia yang semakin meningkat membuatkan beliau lebih memikirkan keinginannya untuk berumah tangga. Namun begitu, usahawan berjaya ini tidak mahu bersikap terburu-buru membuat keputusan untuk bernikah selain masih tidak mempunyai calon lagi.

“Saya sedar faktor usia juga membuatkan saya kini sedang memikirkan soal jodoh dan keinginan untuk berumah tangga. Tapi saya tidak mahu tergopoh-gapah. Ada yang juga mendakwa saya tertekan apabila memikirkan soal ini. Hakikatnya, apabila orang ramai sering memperkatakan dan bertanya mengenainya, memang saya rasa tertekan dengan soal itu”

“Allah sedang menguji saya, besar nikmat dilimpahkan bermakna besar juga dugaan yang akan datang. Begitupun, doa saya tidak pernah putus agar suatu hari nanti Allah datangkan kepada saya seorang lelaki, tidak sahaja mampu membahagiakan saya tetapi juga boleh membimbing saya,” katanya kepada Projek MMO berhubung dengan perkara itu.

Bagaimanapun dalam masa yang sama, sebagai seorang ahli perniagaan serta kerjayanya sebagai pelakon dan pengacara didalam bidang seni sedikit sebanyak menjadi faktor utama jodohnya tiba lewat. Malah tambahnya, beliau juga tidak menolak kemungkinan bahawa kedudukannya sebagai seorang selebriti telah menyebabkan punca ramai lelaki takut untuk mendekatinya.

Terdahulu, dikhabarkan Neelofa dan keluarga bakal menunaikan haji tidak lama lagi. Berikutan dengan itu, selain menumpukan perhatian melakukan ibadah, beliau turut berkongsi doa lain yang ingin dipohonnya apabila tiba di tanah suci Mekah nanti adalah untuk mendapat jodoh yang baik. Neelofa dikatakan bakal berangkat ke tanah suci pada bulan September ini. (rkty/w)


Zarina Anjoulie Selamat Lahirkan Cahaya Mata Lelaki

Tahniah diucapkan kepada pelakon, Zarina Anjoulie yang telah selamat melahirkan bayi sulung mereka, bayi lelaki pada Jumaat lalu, jam 8.30 pagi di Brunei. Berita gembira itu turut dikongsi menerusi laman Instagramnya selepas melalui kesakitan selama dua hari di hospital.

“Saya masih belum lagi memikirkan nama untuknya kerana sebelum ini saya menyangka akan dapat anak perempuan, rupa-rupanya bayi lelaki. Selepas dua hari melalui kesakitan bersalin, akhirnya saya dapat bertemu si ‘Awang’ kecil saya,” katanya kepada Harian Metro sambil berkongsikan pengalaman beliau bersalin sebelum selamat melahirkan anak sulungnya.

Bagaimanapun dalam perkembangan terbaru, Zarina yang sebelum ini hanya mendedahkan separuh wajah anak lelakinya di Instagram, kini telah berkongsi wajah penuh anak sulung beliau kepada semua peminat yang pasti teruja untuk melihat wajah comel bayi itu. Gambar bayi comel tersebut turut dimuat naik berserta dengan nama bayi beliau, Martin Ezra Mikael.

Menerusi gambar tersebut, orang ramai mula membanjiri laman sosial pelakon itu dengan ucapan tahniah kerana selamat melahirkan bayi pertama mereka. Tidak kurang juga yang turut memuji kecomelan bayi tersebut. Walau apapun, tahniah diucapkan sekali lagi kepada Zarina dan suami, semoga kelahiran bayi ini dapat menceriakan lagi rumah tangga yang terbina. (rkty/w)


Gambar Di Sekitar Majlis Aqiqah Yusuf Iskandar

Bertemakan warna putih, majlis aqiqah anak sulung Hanis Zalikha dan juga Hairul Azreen iaitu Yusuf Iskandar ternyata cukup meriah. Bagaimanapun, kelibat kucing kesayangan ramai, Bujibu Chempel gagal dikesan.

Selaku ibu, Hanis kelihatan cukup manis sekali di samping cahaya mata yang gebu dan montel. Majlis itu juga turut dimeriahkan lagi dengan kehadiran rakan dan ahli keluarga pasangan suami isteri yang cukup bahagia ini.

Apa-apa pun, semoga keluarga ini akan beroleh rezeki yang melimpah ruah dan dipermudahkan segala urusan dan semoga Yusuf akan menjadi seorang anak yang berbakti kepada kedua ibu bapanya. Kami kongsikan beberapa keping gambar sepanjang majlis berlangsung. Enjoice! (rtky/s)


Tarikh Nikah, Bella Dally Serah Pada Nizam Othman

Mengakui belum bersedia untuk berkongsi tarikh perkahwinan mereka, pelakon Bella Dally menyerahkan perkara itu kepada tunangnya iaitu Nazim Othman. Bagaimanapun menurut Bella, majlis akan berlangsung pada tahun ini.

“Insya-Allah ia akan dilangsungkan hujung tahun ini dan kami akan maklumkan kepada semua tarikhnya nanti. Namun, biarlah perkara itu keluar daripada mulut Nazim. Tak manis sekiranya saya pula yang memaklumkan perkara itu”

“Dari segi persiapan memang sudah ada, tetapi saya tidak boleh berkongsi lagi kerana ada beberapa perkara yang belum lengkap lagi,” jelasnya kepada Harian Metro. Tambahnya, perancangan untuk mengadakan majlis pernikahan di Kota Kinabalu juga masih dalam perbincangan.

Selain menafikan tunangnya itu menyekat mahupun mengongkong pergaulannya seperti yang didakwa sesetengah pihak, dia juga berharap agar peminat mendokan yang terbaik buatnya dan dipermudahkan segala urusan. (rtky/s)


Zul Ariffin Nafi Ke Australia Merisik Kekasih

Umum sudah mengetahui tentang hubungan cinta diantara Zul Ariffin dan kekasih, Zahirah Macwilson yang sudah lama terjalin, namun jarang sekali mendengar kisah cinta mereka terdedah di media sosial. Namun baru-baru ini Zul Ariffin didakwa telah terbang ke Perth, Australia untuk merisik kekasihnya itu, bagaimanapun Zul tampil menafikan tuduhan terbabit.

“Biasalah, kalau berada di luar negara sudah pasti kita akan cari peluang untuk berjumpa orang Malaysia di sana. Kalau betul saya merisik, kenapa saya tidak bawa ibu saya sendiri ikut ke sana. Saya lebih selesa untuk bercerita mengenai kerja sahaja dan lain-lain mengenai kisah cinta, saya tidak akan kongsikan,” katanya kepada Utusan Online berhubung perkara itu.

Pada masa yang sama, Zul menjelaskan bahawa kedatangannya ke Asutralia adalah kerana urusan kerja bersama kakaknya sahaja dan bukan kerana ingin merisik kekasihnya itu. Namun apabila ditanyakan mengenai perkembangan terbaru hubungan cinta mereka, Zul memilih untuk tidak bercerita dengan lebih lanjut dan lebih senang jika bercakap mengenai kerjayanya.

Terdahulu, hubungan cinta mereka pernah dikatakan putus ditengah jalan apabila mereka dilihat jarang memuat naik gambar bersama mahupun bercerita mengenainya kepada umum. Namun Zahirah menafikan dakwaan orang ramai dengan menjelaskan bahawa hubungannya bersama Zul masih berjalan dengan baik tanpa ada sebarang masalah diantara mereka. (rkty/w)


Ally Iskandar Sahkan Sudah Bercerai, Hubungan Masih Baik

Memohon maaf kerana tidak menjawab pertanyaan mengenai status hubungannya bersama bekas isteri, Nurfarahin Romli atau lebih dikenali sebagai Farah Lee, Ally Iskandar menjelaskan perkara tersebut di laman Facebook miliknya.

“BismillahirRahmanirRahim, kenyataan rasmi ini saya kemukakan sebagai maklum balas kepada pertanyaan pihak media, dan spekulasi yang berlegar di media sosial tentang situasi rumah tangga saya dengan Nurfarahin Romli, 27”

“Terlebih dahulu saya memohon berbanyak maaf kerana tidak memberi respon secara terus kepada semua yang telah menghubungi saya, dengan harapan tindakan saya ini ditanggapi sebagai keperluan untuk menenangkan keadaan,” antara kata-katanya dalam kenyataan tersebut.

Selain itu, Ally menyatakan baha dia telah bercerai pada 17 Ogos lalu dan kini biar pun tidak mempunyai sebarang ikatan lagi bersama bekas isterinya itu, hubungan di antara mereka dan keluarga masih baik.

“Terima kasih kepada semua pihak yang cakna dan mengambil berat tentang situasi ini. Saya pohon agar kalian dapat mendoakan yang terbaik untuk kami. Besar harapan saya agar kenyataan ini terhebah dengan hikmah”

“Saya doakan yang terbaik buat semua. Semoga Allah rahmati kita sentiasa,” katanya menutup kata. Semoga Ally dan isteri sama-sama tabah menghadapi situasi yang dihadapi kini. (rtky/s)


Yasmin Hani Hamil Anak Kedua

Tahniah diucapkan kepada pelakon dan pengacara, Yasmin Hani yang kini sedang hamil anak kedua dengan usia kandungan sudah pun memasuki lima bulan. Menurut beliau, dengan usia anak lelaki pertamanya, Noah Ismail Wong yang kini berusia tiga tahun, mereka memang merancang untuk mendapatkan anak kedua dan nampaknya kini hasratnya tercapai.

“Alhamdulillah, impian kami untuk menambah zuriat pada tahun ini akhirnya tercapai juga. Kami memang merancang anak kedua ini kerana Noah pun sudah semakin membesar dan senang untuk dijaga. Doakan kami semoga segalanya berjalan dengan lancar”

“Saya bersyukur kerana tidak mengalami alahan yang teruk seperti wanita lain. Bagi saya, apabila usia kandungan sudah mencecah empat bulan ke atas barulah saya bersedia untuk berkongsi. Lagipun saya tidak mahu sorok berita baik ini terlalu lama,” katanya kepada Harian Metro mengenai berita kehamilan beliau yang sudah memasuki lima bulan.

Tambahnya lagi, berita kehamilannya itu bukan sengaja disorokkan kepada orang ramai tapi beliau dan suami memilih untuk mendiamkan diri terlebih dahulu bagi memastikan kandungan itu betul-betul selamat sebelum berkongsi kepada umum. Bagaimanapun apabila ditanyakan mengenai jantina bayi tersebut, Yasmin enggan mendedahkannya terlebih dahulu. (rkty/w)